Wɔn a Wɔka Asɛmpa No—Asɛmpakafo a Wɔatu Wɔn Ho Ama Koraa | Onyankopɔn Ahenni\nƆhene no aboaboa asɛmpakafo pii ano\n1, 2. Adwuma kɛse bɛn na Yesu hyɛɛ ho nkɔm, na asɛmmisa a ɛho hia bɛn na ɛsɔre?\nAMANYƆFO taa hyɛ bɔ ahorow a wonni so. Wɔn a wɔpɛ sɛ wɔboa wɔn manfo paa no mpo ntumi nni wɔn bɔhyɛ so. Anigyesɛm ne sɛ, Yesu Kristo a ɔne Mesia Ahenni no so Hene no yɛ soronko koraa. Ɔno de, odi ne bɔhyɛ so bere nyinaa.\n2 Bere a Yesu bɛyɛɛ Ɔhene wɔ afe 1914 mu no, na wayɛ krado sɛ ɔbɛma nkɔm bi a ɔhyɛe bɛyɛ mfe 1,900 a atwam no abam. Aka bere tiaa bi ma Yesu awu no, ɔhyɛɛ nkɔm sɛ: “Wɔbɛka ahenni ho asɛmpa yi wɔ asase so nyinaa.” (Mat. 24:14) Ná saa asɛm no mmamu bɛka sɛnkyerɛnne a ɛkyerɛ sɛ waba n’Ahenni tumi mu no ho. Nanso, asɛmmisa bi a ɛho hia sɔre sɛ: Ɔkwan bɛn so na Ɔhene no betumi aboaboa asɛmpakafo a wɔatu wɔn ho ama koraa no ano wɔ nna a edi akyiri no mu—bere a nnipa bɛyɛ pɛsɛmenkominya, wonni dɔ, na wɔn ani nnye Onyankopɔn som ho no? (Mat. 24:12; 2 Tim. 3:1-5) Ɛsɛ sɛ yenya saa asɛmmisa yi ho mmuae, efisɛ ɛsɛ sɛ yɛn a yɛyɛ nokware Kristofo nyinaa ka asɛmpa no.\n3. Ahotoso bɛn na Yesu nyae, na ɛyɛɛ dɛn na onyaa ahotoso a ɛte saa?\n3 Momma yɛnsan nhwɛ nkɔm a Yesu hyɛe no bio. So asɛm “wɔbɛka” no ma yehu sɛ na ɔwɔ ahotoso? Yiw, ɛma yehu! Ná Yesu wɔ ahotoso sɛ obenya akyitaafo a wobetu wɔn ho ama wɔ nna a edi akyiri no mu. Ɛyɛɛ dɛn na onyaa ahotoso a ɛte saa? Osua fii n’Agya hɔ. ( Yoh. 12:45; 14:9) Ansa na Yesu reba asase so no, na n’ankasa ahu sɛ Yehowa wɔ N’asomfo a wɔatu wɔn ho ama mu ahotoso. Momma yɛnhwɛ sɛnea Yehowa daa ahotoso a ɛte saa no adi.\n“Wo Man Betu Wɔn Ho Ama Koraa”\n4. Adwuma bɛn na Yehowa ka kyerɛɛ Israelfo no sɛ wɔmmoa ma wɔnyɛ, na dɛn na wɔyɛe wɔ ho?\n4 Momma yɛnkae nea esii bere a Yehowa ka kyerɛɛ Mose sɛ onsi ntamadan a ɛhɔ na ɛbɛyɛ beae a Israelfo no bɛsom no. Yehowa maa Mose ka kyerɛɛ Israelfo nyinaa sɛ wɔmmoa mma wɔnyɛ adwuma no. Mose ka kyerɛɛ wɔn sɛ: “Obiara a ne koma ka no no mfa nneɛma yi mmrɛ Yehowa.” Dɛn na esii? Israelfo no ‘kɔɔ so ara de ayɛyɛde bae anɔpa biara.’ Nkurɔfo no de nneɛma pii bae araa ma na ɛsɛ sɛ wɔma ‘wogyae nneɛma a wɔde ba no’! (Ex. 35:5; 36:3, 6) Israelfo no amma ahotoso a Yehowa nyae wɔ wɔn mu no anyɛ kwa.\n5, 6. Sɛnea Dwom 110:1-3 kyerɛ no, su bɛn na na Yehowa ne Yesu hwɛ kwan sɛ wobehu wɔ nokware asomfo ho wɔ nna a edi akyiri yi mu?\n5 So na Yehowa hwɛ kwan sɛ n’asomfo a wɔwɔ nna a edi akyiri yi mu no betu wɔn ho ama? Yiw! Aka bɛboro mfe 1,000 ma wɔawo Yesu wɔ asase so no, Yehowa maa Dawid kyerɛw bere a Mesia no befi ase adi ade no ho asɛm too hɔ. (Monkenkan Dwom 110:1-3.) Ná Yesu, Ɔhene a wɔde no asi agua so foforo no benya atamfo a wɔbɛsɔre atia no, nanso na obenya akyitaafo pii. Ná wobefi wɔn pɛ mu asom Ɔhene no. Ná mmabun a wɔwɔ wɔn mu no mpo betu wɔn ho ama, na na wɔbɛdɔɔso araa ma wobetumi de wɔn atoto obosu a ne dodow nni ano a ɛkata asase ani bere a owia refi anɔpa no ho. *\nAhenni no akyitaafo a wɔatu wɔn ho ama no dɔɔso te sɛ obosu (Hwɛ nkyekyɛm 5)\n6 Ná Yesu nim sɛ nkɔmhyɛ a ɛwɔ Dwom 110 no fa ne ho. (Mat. 22:42-45) Enti, na obetumi anya ahotoso paa sɛ obenya akyitaafo a wodi nokware a wobetu wɔn ho ama koraa aka asɛmpa no wɔ asase nyinaa so. Dɛn na abakɔsɛm ma yehu? Nokwarem no, so Ɔhene no aboaboa asɛmpakafo pii a wɔatu wɔn ho ama ano wɔ nna a edi akyiri yi mu?\n“Manya Hokwan ne Asɛyɛde sɛ Mɛka Saa Asɛm No”\n7. Bere a wɔde Yesu sii agua so sɛ Ɔhene no, dɛn na ɔyɛe de siesiee n’akyitaafo no maa adwuma a na wɔbɛyɛ no?\n7 Bere a wɔde Yesu sii agua so sɛ Ɔhene no akyi bere tiaa bi no, ofii ase siesiee n’akyidifo no maa adwuma kɛse bi a wɔbɛyɛ. Sɛnea yehui wɔ nhoma yi Ti 2 no, efi afe 1914 besi afe 1919 mfiase no, ɔbɛhwɛɛ n’akyidifo no tew wɔn ho. (Mal. 3:1-4) Afei, wɔ afe 1919 mu no, ɔpaw akoa nokwafo no sɛ onni n’akyidifo no anim. (Mat. 24:45) Efi saa bere no titiriw no, saa akoa no fii ase faa ɔkasa ahorow a wɔma wɔ nhyiam ase ne nhoma ahorow a wotintim so maa honhom fam aduan. Wɔnam saa akwan yi so sii so dua mpɛn pii sɛ ɛyɛ Kristoni biara asɛyɛde sɛ ɔka asɛmpa no.\n8-10. Ɔkwan bɛn so na nhyiam ahorow a wɔyɛe no maa asɛnka adwuma no kɔɔ so ntɛmntɛm? Ma ho nhwɛso. (Hwɛ adaka a n’asɛmti ne “ Nhyiam Ahorow a Wɔyɛe a Ɛmaa Asɛnka Adwuma no Kɔɔ So Ntɛmntɛm” no nso.)\n8 Ɔkasa ahorow a wɔma wɔ nhyiam ase. Bible Asuafo a na wɔrehwehwɛ akwankyerɛ denneennen no hyiaam wɔ Cedar Point, Ohio, U.S.A., efi September 1 kosi 8, 1919, yɛɛ wɔn nhyiam kɛse a edi kan wɔ Wiase Ko I no akyi. Wɔ nhyiam no da a ɛto so abien no, Onua Rutherford maa ɔkasa bi, na ɔka kyerɛɛ nhyiamfo no pefee sɛ: “Adwuma a ɛsɛ sɛ Kristoni yɛ wɔ asase so . . . ne sɛ ɔbɛka Awurade ahenni no ho asɛm akyerɛ afoforo.”\n9 Nhyiam no da a ɛto so anum no, Onua Rutherford maa ɔkasa titiriw bi a n’asɛmti ne “Asɛm a Wɔka Kyerɛ Mfɛfo Adwumayɛfo.” Wotintim saa asɛm no wɔ Ɔwɛn-Aban mu wɔ asɛmti a ɛne “Ahenni no Ho Asɛm a Wɔbɛka Akyerɛ” no ase. Ɔkae sɛ: “Sɛ Kristoni tena ase komm dwinnwen nneɛma ho a, ɛsɛ sɛ obisa ne ho sɛ, Dɛn nti na mewɔ wiase? Mmuae a ɛsɛ sɛ ɔma ara ne sɛ, Awurade adom me sɛ minsi n’ananmu nka Onyankopɔn asɛm a ɔde repata ɔne wiase ntam no nkyerɛ nkurɔfo, na manya hokwan ne asɛyɛde sɛ mɛka saa asɛm no.”\n10 Bere a Onua Rutherford rema saa ɔkasa titiriw no, ɔbɔɔ amanneɛ sɛ wobetintim nsɛmma nhoma foforo, The Golden Age (seesei wɔfrɛ no Nyan!) a wɔde bɛtwe nkurɔfo adwene aba Ahenni no so sɛ ɛno ne adesamma anidaso koro pɛ. Afei obisaa atiefo no sɛ, henanom na wɔn ani begye ho sɛ wɔbɛkyekyɛ saa nsɛmma nhoma no bi? Kyerɛwtohɔ a wɔyɛe wɔ saa nhyiam no ho kyerɛ sɛ: “Anuanom gyee so ma ɛyɛɛ fɛ kɛkɛ. Atiefo mpem asia no nyinaa sɔre gyinaa hɔ prɛko pɛ.” * Ɛda adi pefee sɛ na Ɔhene no wɔ akyitaafo a wɔatu wɔn ho ama a wɔn ani gye ho sɛ wɔbɛka Ahenni no ho asɛm akyerɛ afoforo!\nNhyiam a wɔyɛe wɔ afe 1922 wɔ Cedar Point, Ohio. Wɔkyerɛw bɔɔ asɛnka agua no atifi sɛ “Mommɔ Ɔhene no ne N’ahenni no Ho Dawuru”\nNHYIAM AHOROW A WƆYƐE A ƐMAA ASƐNKA ADWUMA NO KƆƆ SO NTƐMNTƐM\nAfe 1919, Cedar Point, Ohio, U.S.A. Wosii so dua wɔ nhyiam no ase sɛ adwuma a ɛsɛ sɛ Kristoni biara yɛ ne sɛ “ɔbɛka Mesia no ahenni a ɛho wɔ nyam a ɛreba no ho asɛm.” Wɔbɔɔ amanneɛ sɛ wobetintim nsɛmma nhoma foforo, The Golden Age, a wɔde bɛtwe nkurɔfo adwene aba Ahenni no so. Nea ɛbɛyɛ na wɔayɛ adwuma no ho nhyehyɛe na wɔahwɛ ma akɔ so ntɛmntɛm no, wɔpaw ɔsom adwuma kwankyerɛfo wɔ Bible Asuafo kuw, anaa asafo biara mu.\nAfe 1922, Cedar Point, Ohio. Bere a na wɔrema ɔkasa a asɛmti ne “Ahenni No,” ɔkasafo no kae sɛ: “Mommɔ, mommɔ, mommɔ Ɔhene no ne n’Ahenni no ho dawuru.” Wɔn a na wɔwɔ hɔ no mu biako a ne din de Anna E. Zimmerman kae akyiri yi sɛ: “Afei de, na yɛahu adwuma a ɛsɛ sɛ yɛyɛ pefee—sɛ́ yɛbɛbɔ Ɔhene no ne n’Ahenni no ho dawuru, na bere a yefii saa nhyiam no ase kɔe no, saa pɛpɛɛpɛ na yɛkɔyɛe.”\nAfe 1931, Columbus, Ohio. Bible Asuafo no gyee edin foforo, Yehowa Adansefo, toom. Saa din no maa wɔn a wɔsom Yehowa no hui sɛ adwuma a ɛsɛ sɛ wɔyɛ ne sɛ wɔbɛka Yehowa ne n’Ahenni no ho asɛm.\nAfe 1935, Washington, D.C. Wohui sɛ “nnipakuw kɛse” no yɛ nnipa a wɔwɔ anidaso sɛ wɔbɛtena asase so daa. (Adi. 7:9-17) Bere a Yehowa nkurɔfo benyaa ntease a emu da hɔ no, wobehui sɛ asɛnka adwuma a ɛsɛ sɛ wɔyɛ no yɛ kɛse ampa.\n11, 12. Asɛm bɛn na Ɔwɛn-Aban bi ka faa bere a wɔbɛyɛ adwuma a Yesu hyɛɛ ho nkɔm no ho wɔ afe 1920 mu?\n11 Nhoma ahorow a wɔatintim. Wɔnam Ɔwɛn-Aban no so ma wohuu Ahenni no ho asɛmpaka adwuma a Yesu hyɛɛ ho nkɔm sɛ wɔbɛyɛ no ani so nkakrankakra. Momma yensusuw afe 1920 mfe no mfiase mu nhwɛso bi ho nhwɛ.\n12 Asɛm bɛn na na wɔbɛka ma Mateo 24:14 anya mmamu? Bere bɛn na na wɔbɛyɛ saa adwuma no? Asɛm bi a na ɛwɔ July 1, 1920, Ɔwɛn-Aban no mu a n’asɛmti ne “Ahenni no Ho Asɛmpa” no kyerɛkyerɛɛ asɛm no mu. Ɛkae sɛ: “Asɛmpa a yɛreka ho asɛm yi fa nhyehyɛe dedaw no a ɛbɛba awiei ne Mesia ahenni no a wɔde besi hɔ no ho.” Ɔwɛn-Aban no kyerɛɛ bere pɔtee a wɔbɛka saa asɛmpa no. Ɛkae sɛ: “Wɔbɛka saa asɛmpa no fi wiase ko kɛse [Wiase Ko I] no so akosi ‘ahohiahia kɛse’ no mu.” Enti, asɛm no sii so dua sɛ: “Ɛnnɛ ne bere a . . . ɛsɛ sɛ yɛka asɛmpa no wɔ Kristoman mu nyinaa.”\n13. Asɛm bɛn na Ɔwɛn-Aban bi kae wɔ afe 1921 mu de kanyan ahofama a na Kristofo a wɔasra wɔn no wɔ no?\n13 So na wɔbɛhyɛ Onyankopɔn nkurɔfo ansa na wɔayɛ adwuma a Yesu hyɛɛ ho nkɔm no? Dabi. Wɔde asɛm bi a ɛwɔ Ɔwɛn-Aban a ɛbae March 15, 1921 mu a n’asɛmti ne “Munnya Akokoduru” no hyɛɛ Kristofo a wɔasra wɔn no nkuran sɛ wɔnna ahofama adi. Wɔhyɛɛ wɔn nkuran sɛ wɔn mu biara mmisa ne ho sɛ: “So ɛnyɛ asɛyɛde ne hokwan kɛse na manya sɛ mɛyɛ saa adwuma yi bi?” Asɛm no kɔɔ so kae sɛ: “Yɛwɔ awerɛhyem sɛ sɛ wofa no sɛ ɛyɛ [hokwan na woanya sɛ woyɛ saa adwuma yi bi] a, wobɛyɛ te sɛ Yeremia a na Awurade asɛm ayɛ te sɛ ‘ogya a ɛredɛw a wɔato mu wɔ [ne] nnompe mu’ no. Asɛm no ma ɔkɔɔ so yɛɛ saa adwuma no.” ( Yer. 20:9) Saa asɛm a ɛhyɛ nkuran no daa no adi sɛ Yehowa ne Yesu wɔ ahotoso wɔ Ahenni no akyitaafo anokwafo no mu.\n14, 15. Wɔ afe 1922 no, ɔkwan bɛn na Ɔwɛn-Aban no hyɛɛ Kristofo nkuran sɛ wɔmfa so nka asɛm no nkyerɛ afoforo?\n14 Ɔkwan bɛn na ɛsɛ sɛ nokware Kristofo fa so ka Ahenni no ho asɛm kyerɛ afoforo? Asɛm tiawa bi a epuei wɔ August 15, 1922, Ɔwɛn-Aban no mu a n’asɛmti ne “Asɛnka Adwuma no Ho Hia” no hyɛɛ Kristofo a wɔasra wɔn no nkuran sɛ “wɔmfa nhoma nkɔma nkurɔfo wɔ wɔn afie mu, na wɔnka nkyerɛ wɔn sɛ ɔsoro ahenni no abɛn.”\n15 Ɛda adi pefee sɛ efi afe 1919 reba no, Kristo ama akoa nokwafo ne ɔbadwemma no asi so dua mpɛn pii sɛ ɛyɛ hokwan ne asɛyɛde a Kristoni biara anya wɔ asase so sɛ ɔbɛka Ahenni no ho asɛm no. Nanso, Bible Asuafo a wodi kan no yɛɛ wɔn ade dɛn wɔ nkuran a wɔhyɛɛ wɔn sɛ wɔnkɔka Ahenni no ho asɛm no ho?\n“Anokwafo no Betu Wɔn Ho Ama”\n16. Ɔkwan bɛn so na mpanyimfo a na wɔatow aba ayi wɔn no mu binom yɛɛ wɔn ade wɔ akwankyerɛ a wɔde mae sɛ obiara nyɛ asɛnka adwuma no bi no ho?\n16 Wɔ afe 1920 ne afe 1930 mfe no mu no, ebinom annye antom sɛ ɛsɛ sɛ Kristofo a wɔasra wɔn no nyinaa yɛ asɛnka adwuma no bi. Ɔwɛn-Aban a ɛbae November 1, 1927 no kaa nea na ɛrekɔ so no ho asɛm sɛ: “Ebinom wɔ asɔre [asafo] no mu nnɛ a wɔwɔ dibea sɛ mpanyimfo . . . a wɔnkɔ asɛnka, na saa ara nso na wɔnhyɛ wɔn nuanom nkuran sɛ wɔnkɔ asɛnka. . . . Wodi akwankyerɛ a wɔde ama sɛ yɛnkɔka Onyankopɔn, ne Hene no, ne n’ahenni no ho asɛm nkyerɛ nkurɔfo wɔ afie afie mu no ho fɛw.” Asɛm no kaa no pefee sɛ: “Bere adu sɛ anokwafo no hyɛ saa nkurɔfo no nsow na wɔtwe wɔn ho fi wɔn ho, na wɔka kyerɛ wɔn sɛ wɔrempaw mmarima a wɔte saa no sɛ asafo mu mpanyimfo bio.” *\n17, 18. Asafo ahorow no mufo dodow no ara yɛɛ wɔn ade dɛn wɔ akwankyerɛ a efi adwumayɛbea ti bae no ho, na ɔkwan bɛn so na nnipa ɔpepem pii ayɛ wɔn ade wɔ mfe 100 a atwam no mu?\n17 Anigyesɛm ne sɛ asafo no mufo dodow no ara de anigye gyee akwankyerɛ a efi adwumayɛbea ti bae no toom. Wobuu no sɛ ɛyɛ hokwan a wɔanya sɛ wɔbɛka Ahenni no ho asɛm no. Ɔwɛn-Aban a ɛbae March 15, 1926 no kaa ho asɛm sɛ: “Anokwafo no betu wɔn ho ama . . . akɔka asɛm yi akyerɛ nkurɔfo.” Anokwafo a wɔte saa no maa nkɔmhyɛ a ɛwɔ Dwom 110:3 no baa mu, na wɔdaa wɔn ho adi sɛ wɔyɛ Ɔhene Mesia no akyitaafo a wɔatu wɔn ho ama.\n18 Bɛboro mfe 100 a atwam ni no, nnipa ɔpepem pii na wɔatu wɔn ho ama reyɛ Ahenni no ho asɛmpaka adwuma no. Wɔ nhoma yi ti ahorow kakra a edi hɔ mu no, yebesusuw sɛnea wɔaka asɛm no—akwan a wɔafa so ne nnwinnade a wɔde adi dwuma—ne nea afi mu aba no ho. Nanso, momma yenni kan nka nea enti a ɛmfa ho sɛ yɛte wiase a emu nnipa yɛ pɛsɛmenkominya mu no, nnipa ɔpepem pii afi wɔn pɛ mu ayɛ Ahenni no ho asɛmpaka adwuma no bi no ho asɛm. Bere a yɛresusuw nea enti a nnipa ɔpepem pii reka asɛm no ho no, ɛyɛ papa sɛ yebisa yɛn ho sɛ: ‘Dɛn nti na meka asɛmpa no kyerɛ afoforo?’\n“Monkɔ so Nhwehwɛ Ahenni no . . . Kan”\n19. Dɛn nti na yetie afotu a Yesu de mae sɛ ‘yɛnkɔ so nhwehwɛ Ahenni no kan’ no?\n19 Yesu de afotu maa n’akyidifo sɛ ‘wɔnkɔ so nhwehwɛ Ahenni no kan.’ (Mat. 6:33) Dɛn nti na yetie saa afotu no? Efisɛ yegye tom sɛ Ahenni no ne ade a ɛho hia paa wɔ Onyankopɔn atirimpɔw mu. Sɛnea yehui wɔ eti a edi eyi anim mu no, honhom kronkron ayi Ahenni no ho nokwasɛm a ɛyɛ anigye no adi nkakrankakra. Sɛ Ahenni no ho nokwasɛm a ɛsom bo no ka yɛn koma a, ɛkanyan yɛn ma yɛhwehwɛ Ahenni no kan.\nSɛnea ɔbarima bi a ohuu ademude a wɔde asie ani gyei no, saa ara na Kristofo ani gye sɛ wɔahu Ahenni no ho nokwasɛm no (Hwɛ nkyekyɛm 20)\n20. Ɔkwan bɛn so na ademude a wɔde ahintaw ho mfatoho a Yesu mae no ma yehu sɛnea n’akyidifo betie afotu a ɔde maa wɔn sɛ wɔnkɔ so nhwehwɛ Ahenni no kan no?\n20 Ná Yesu nim nea n’akyidifo no bɛyɛ wɔ afotu a ɔde maa wɔn sɛ wɔnhwehwɛ Ahenni no kan no ho. Momma yensusuw ademude a wɔde ahintaw no ho mfatoho a ɔmae no ho nhwɛ. (Monkenkan Mateo 13:44.) Wɔ mfatoho no mu no, bere a ɔpaani no gu so reyɛ adwuma a n’ani bɔɔ ademude a wɔde ahintaw no so ara pɛ na ohui sɛ ɛsom bo. Dɛn na ɔyɛe? “Anigye a onyae nti ɔkɔtɔn nea ɔwɔ [nyinaa] kɔtɔɔ saa asase no.” Dɛn na yesua fi saa asɛm yi mu? Sɛ yehu Ahenni no ho nokwasɛm ne sɛnea ɛsom bo no a, yɛde anigye bɛyɛ nea ehia sɛ yɛyɛ biara sɛnea ɛbɛyɛ a yɛbɛkɔ so de Ahenni no ho nneɛma adi kan wɔ yɛn asetena mu. *\n21, 22. Dɛn na Ahenni no akyitaafo anokwafo yɛ de kyerɛ sɛ wɔrehwehwɛ Ahenni no kan? Ma ɛho nhwɛso.\n21 Ahenni no akyitaafo anokwafo mfa wɔn ano nka kɛkɛ sɛ wɔrehwehwɛ Ahenni no kan, na mmom wɔde wɔn nnwuma na ɛkyerɛ saa. Wɔde wɔn nkwa, wɔn ahoɔden, ne wɔn ahode nyinaa yɛ Ahenni no ho asɛmpaka adwuma no. Nnipa pii de nneɛma akɛse abɔ afɔre sɛnea ɛbɛyɛ a wɔde wɔn bere nyinaa bɛyɛ ɔsom adwuma no. Asɛmpakafo a wɔte saa a wɔatu wɔn ho ama reyɛ asɛnka adwuma no nyinaa ahu sɛ Yehowa hyira wɔn a wɔde Ahenni no di kan no. Momma yensusuw osuahu bi a esii bere bi a atwam no ho nhwɛ.\n22 Avery ne Lovenia Bristow fii ase yɛɛ colporteur (akwampae) adwuma wɔ afe 1920 mfe no awiei mu hɔ wɔ United States anafo fam. Mfe pii akyi no, Lovenia kae sɛ: “Efi saa bere no, me ne Avery abom de anigye ayɛ akwampae adwuma no mfe pii. Ɛtɔ mmere bi a na yennim nea ɛbɛyɛ a yebenya sika atɔ pɛtro anaa nnuan. Nanso, Yehowa faa akwan bi so maa yɛn nsa kaa nea yehia bere nyinaa. Yɛkɔɔ so yɛɛ akwampae adwuma no. Yɛn nsa kaa nea na yehia ankasa bere nyinaa.” Lovenia werɛ remfi bere bi a na wɔresom wɔ Pensacola, Florida, a na wɔn sika ne wɔn nnuan reyɛ asa no da. Bere a wɔbaa fie no, wobehuu nkotoku akɛse abien a nnuan wom ne krataa bi. Ná asɛm a ɛwɔ krataa no mu ne sɛ, “Pensacola Asafo no na wofi ɔdɔ mu de abrɛ mo.” Bere a Lovenia dwinnwen mfe pii a ɔde ayɛ bere nyinaa som adwuma no ho no, ɔkae sɛ: “Yehowa annyaw yɛn da. Yɛde yɛn ho too no so, na wanni yɛn huammɔ da.”\n23. Wote nka dɛn wɔ Ahenni no ho nokwasɛm a woahu no ho, na dɛn na woasi wo bo sɛ wobɛyɛ?\n23 Yɛn nyinaa rentumi nyɛ asɛnka adwuma no pɛ. Ɛsono yɛn mu biara asetena mu nsɛm. Nanso, yɛn nyinaa betumi afa no sɛ ɛyɛ hokwan a yɛanya sɛ yebefi yɛn kra nyinaa mu aka asɛmpa no. (Kol. 3:23) Esiane sɛ Ahenni no ho nokwasɛm a yɛahu no som bo ma yɛn nti, ɛyɛ yɛn anigye sɛ yebefi yɛn pɛ mu abɔ afɔre biara a ɛfata sɛnea ɛbɛyɛ a yebetumi ayɛ pii wɔ ɔsom adwuma no mu. So saa na woasi wo bo sɛ wobɛyɛ?\n24. Nneɛma akɛse a Ahenni no atumi ayɛ wɔ nna a edi akyiri yi mu no mu biako ne dɛn?\n24 Mfe ɔha a atwam ni no, Ɔhene no ama nkɔmhyɛ a ɛwɔ Mateo 24:14 no renya mmamu ankasa, na wayɛ saa a ɔnhyɛ obiara. Sɛ n’akyidifo no twe wɔn ho fi wiase a pɛsɛmenkominya wom no mu a, ɛma wotumi de wɔn bere nyinaa ka asɛmpa no. Asɛmpa no a wɔreka wɔ wiase nyinaa no ka sɛnkyerɛnne a ɛkyerɛ sɛ Yesu aba n’Ahenni tumi mu no ho. Ahenni no ho asɛmpaka adwuma no yɛ nneɛma akɛse a Ahenni no atumi ayɛ wɔ nna a edi akyiri yi mu no mu biako.\n^ nky. 5 Wɔ Bible mu no, wɔde obosu ka nneɛma a ɛdɔɔso ho asɛm.—Gen. 27:28; Mika 5:7.\n^ nky. 10 Kratawa a n’asɛmti ne To Whom the Work Is Entrusted no kae sɛ: “Yɛde The Golden Age nsɛmma nhoma no bɛka ahenni no ho asɛm no wɔ afie afie. . . . Afei nso, sɛ yɛka asɛm no wie a, yebegyaw The Golden Age nsɛmma nhoma no biako wɔ ofie biara mu, sɛ́ ebia wɔbɛkra bi anaasɛ wɔrenkra bi no.” Eyi akyi mfe pii no, wɔhyɛɛ anuanom nkuran sɛ wɔmma nkurɔfo nkra The Golden Age ne Ɔwɛn-Aban nsɛmma nhoma no nyinaa bi. Efi February 1, 1940 no, wɔhyɛɛ Yehowa nkurɔfo nkuran sɛ wɔmfa nsɛmma nhoma no mmiako mmiako mma nkurɔfo na wɔnyɛ dodow a wɔde ma no ho kyerɛwtohɔ.\n^ nky. 16 Saa bere no, na asafo biara tow aba paw asafo mu mpanyimfo. Enti, na asafo bi mufo betumi asi gyinae sɛ wɔrentow aba mma mmarima a wɔsɔre tia asɛnka adwuma no. Yebesusuw sɛnea wɔyɛɛ nsakrae paw asafo mu mpanyimfo wɔ teokrase kwan so no ho wɔ nhoma yi Ti 12.\n^ nky. 20 Yesu kaa asɛm bi a ɛte saa ara wɔ mfatoho a ɛfa oguadini a otuu kwan kɔhwehwɛɛ ahene a ne bo yɛ den ho no mu. Bere a oguadini no nyaa ahene no bi no, ɔtɔn biribiara a ɔwɔ de kɔtɔe. (Mat. 13:45, 46) Saa mfatoho abien yi nso ma yehu sɛ yebetumi ahu Ahenni no ho nokware no wɔ akwan ahorow abien so. Sɛ yɛbɛka a, ebinom kopue so; afoforo nso hwehwɛ. Nanso, ɛmfa ho ɔkwan biara a yɛbɛfa so ahu nokware no, yɛwɔ ɔpɛ sɛ yɛbɛyɛ nea ehia sɛ yɛyɛ biara na ama yɛde Ahenni no adi kan wɔ yɛn asetena mu.\nDɛn nti na na Yesu wɔ ahotoso sɛ obenya akyitaafo a wɔatu wɔn ho ama wɔ nna a edi akyiri yi mu?\nƆkwan bɛn so na akoa nokwafo ne ɔbadwemma no asi so dua sɛ ɛyɛ obiara asɛyɛde sɛ ɔka asɛmpa no?\nWote nka dɛn wɔ Ahenni no ho nokware no a woahu no ho, na dɛn na wubetumi ayɛ de akyerɛ sɛ worehwehwɛ Ahenni no kan?\nAdesua yi bɛma yɛahu sɛ nsi ne ahokeka yɛde bɛyɛ asɛnka adwuma no ne yɛn abrabɔ pa twe nkurɔfo ba Onyankopɔn nkyɛn.\nƆkwan bɛn so na Kristofo a wɔn mfe akɔ anim betumi atrɛw wɔn som mu?


Faptele Apostolilor 25 NTLR - Asomafo 25 AKCB\n1Festo besii Felike anan mu sɛ amrado wɔ Kaesarea no, ne nnansa so no ɔkɔɔ Yerusalem. 2Asɔfo mpanyin ne Yudafo mpanyin no de nsɛm a wɔwɔ tia Paulo no bɛtoo nʼanim. 3Esiane sɛ na wɔabɔ Paulo ho pɔw sɛ wɔbɛtɛw no wɔ ɔkwan so akum no nti, wɔsrɛɛ no sɛ wɔmma wɔmfa no mmra Yerusalem. 4Nanso Festo buaa wɔn se, esiane sɛ Paulo da afiase wɔ Kaesarea na ɛrenkyɛ biara ɔno ankasa bɛkɔ hɔ nti, 5wɔn a wodi asɛm no anim no ne no nkɔ nkodi asɛm no wɔ hɔ.\n6Festo dii bɛyɛ nnaawɔtwe anaa nnafua du ansa na ɔresan aba Kaesarea. Obeduu adekyee no, ɔtenaa agua mu dii Paulo asɛm. 7Bere a Paulo beduu asennii hɔ no, Yudafo a wofi Yerusalem no twaa ne ho hyiae fii ase kekaa nsɛm a ɛnyɛ nokware too no so.\n8Paulo yii ne ho ano se, “Minni biribiara ho fɔ, efisɛ menkasa ntiaa Yudafo mmara; minguu asɔredan ho fi, na menkasa ntiaa Roma aban nso.”\n9Esiane sɛ na Festo pɛ sɛ ɔsɔ Yudafo no ani nti obisaa Paulo se, “Wopɛ sɛ mede wo kɔ Yerusalem kodi wʼasɛm wɔ hɔ ana?”\n10Paulo buae se, “Esiane sɛ Ɔhempɔn Kaesare asennii na migyina nti, ɛha ara na ɛsɛ sɛ wodi mʼasɛm, bu me atɛn efisɛ menyɛɛ Yudafo bɔne biara sɛnea wo ara wunim no. 11Sɛ mabu mmara so anaa mayɛ biribiara a ɛno nti ɛsɛ sɛ wobu me kumfɔ a, minsuro. Nanso sɛ nsɛm a saa Yudafo yi ka tia me no nyɛ nokware a, obiara rentumi mfa me mma wɔn. Miguan toa Ɔhempɔn Kaesare.”\n12Festo ne ne mpanyimfo tuu agyina wiei no, ɔka kyerɛɛ Paulo se, “Esiane sɛ woaguan atoa Ɔhempɔn Kaesare no nti yɛde wo bɛkɔ nʼanim.”\n13Nna bi akyi no, Ɔhene Agripa ne Berenike baa Kaesarea bɛmaa Festo akwaaba. 14Wɔwɔ hɔ no, Festo ne Ɔhene Agripa dii Paulo asɛm no ho nkɔmmɔ. Festo ka kyerɛɛ ɔhene no se, “Ɔbarima bi wɔ ha a Felike gyaw no sɛ odeduani; 15na mekɔɔ Yerusalem no, Yudafo asɔfo mpanyimfo ne mpanyin kaa nsɛm bi tiaa no sɛ minnyina so mmu no kumfɔ.\n16“Nanso meka kyerɛɛ wɔn se, Roma mmara mma ho kwan sɛ wobu obi fɔ wɔ bere a wonnii nʼasɛm ɛ, enti wɔmma no kwan na onyi ne ho ano wɔ asɛm a wɔka tia no no ho. 17Wɔbae no mansɛe bere koraa na ade kyee no, mehyɛɛ sɛ wɔmfa no mmra na minni nʼasɛm. 18Nanso wɔanka nsɛm a misusuwii no mu biara anto no so. 19Nsɛm a wɔkaa no fa wɔn nyamesom ne ɔbarima bi a wɔfrɛ no Yesu a owui nanso Paulo ka se ɔte ase no ho. 20Esiane sɛ na asɛm no kyere mʼadwene nti, mibisaa Paulo sɛ ɔpɛ sɛ mikodi nʼasɛm wɔ Yerusalem ana? 21Nanso Paulo guan toaa Ɔhempɔn Kaesare. Enti mesan ma wɔde no kɔtoo afiase kosi bere a metumi de no akɔ Ɔhempɔn Kaesare anim.”\n22Ɔhene Agripa ka kyerɛɛ Festo se, “Mepɛ sɛ mʼankasa mitie nʼanom asɛm.”\nFesto ka kyerɛɛ no se, “Ɔkyena mede no bɛba na woatie nʼanom asɛm.”\n23Ade kyee no Ɔhene Agripa ne Berenike hyehyɛɛ wɔn ho de ahokeka ne asraafo mpanyimfo ne kurow no mu mpanyin kɔɔ asennii hɔ. Festo hyɛ ma wɔde Paulo baa asennii hɔ. 24Festo kae se, “Ɔhene Agripa ne mo a moahyia ha nyinaa, saa ɔbarima yi na Yudafo a wɔwɔ ha ne Yerusalemfo aka nsɛm atia no, de no abrɛ me sɛ mimmu no kumfɔ no, 25nanso mannya asɛm biara annyina so a mede bebu no kumfɔ. Esiane sɛ ɔno ankasa guan toaa Ɔhempɔn Kaesare no nti, mayɛ mʼadwene sɛ mede no bɛkɔ nʼanim. 26Esiane sɛ minni asɛm pɔtee bi a mɛkyerɛw akɔma Ɔhempɔn Kaesare nti, na mede no aba wo, Ɔhene Agripa anim se sɛ wuwie wo nhwehwɛmuyɛ a manya biribi agyina so de akyerɛw ne ho asɛm. 27Minnye nni sɛ ntease wɔ mu sɛ mede odeduani bɛkɔ nʼanim a menkyerɛw biribi pɔtee bi a etia no!”\nAKCB : Asomafo 25


Asomafo 20 - Nkwa Asem (NA-TWI) | Biblica\nAsomafo 20 - Nkwa Asem (NA-TWI)\n1Basabasayɛ yi akyi no, Paulo frɛɛ asuafo no kaa nsɛm de hyɛɛ wɔn nkuran, kraa wɔn fii hɔ kɔɔ Makedonia. 2 Okyinkyin saa amantam no mu tuu asuafo no fo de hyɛɛ wɔn nkuran. Afei, obeduu Hela. Odii hɔ abosom abiɛsa. 3 Bere a ɔresiesie ne ho akɔ Siria no, ɔtee sɛ Yudafo no abɔ ne ho pɔw; enti ɔsan n’akyi kɔfaa Makedonia kɔe.\n4 Piro a ofi Beroia no ba Sopater ne Paulo na ɛkɔe. Wɔn a wɔka ne ho kɔe no nso bi ne Aristarko ne Sekundo a wofi Tesalonika ne Gaio a ofi Derbe ne Timoteo ne Tihito ne Trofimo a wofi Asiaman mu no. 5 Saa nnipa yi dii kan kɔtwɛn yɛn wɔ Troa. 6 Yedii Apiti Afahyɛ no wiei no, yefii Filipi, na nnanum akyi no, yɛkɔtoo wɔn wɔ Troa, dii nnawɔtwe wɔ hɔ.\n7 Nnawɔtwe no mu da a edi kan no, yehyiaam sɛ anuanom didii. Esiane sɛ na ade kye a Paulo befi kurow no mu no nti, ɔkasa kyerɛɛ anuanom no kosii ɔdasum. 8 Na akanea pii wɔ abansoro dan a yɛahyia wɔ hɔ no mu. 9 Bere a Paulo rekasa no, na aberante bi a wɔfrɛ no Eutiko te mfɛnsere ano retɔ nko. Ɔdae hatee ma ofii abansoro dan a ɛto so abiɛsa no so bɛhwee fam. Wɔmaa ne so no, na wawu. 10 Paulo sian baa fam, kobutuw ne so, maa no so kae se, “Munnsuro, efisɛ, onwui!” 11 Afei ɔsan foro kɔɔ abansoro no so kobubuu abodoo ne asuafo no dii. Paulo toaa ne kasa no so kosii adekyee ansa na ɔregyaw wɔn hɔ. 12 Anuanom no de anigye de aberante a wonyanee no no kɔɔ fie.\n13 Yɛde hyɛn dii kan kɔɔ Aso sɛ yɛrekɔfa Paulo wɔ hɔ, efisɛ, na waka akyerɛ yɛn se ɔrefa fam akɔ hɔ. 14 Ɔbɛkaa yɛn ho wɔ Aso na yɛne no toaa so kɔɔ Mitilene. 15 Ade kyee no, yekoduu Kio. Ne nnanu so no, yebeduu Samo; na n’adekyee no, yebeduu Mileto.\n16 Esiane sɛ na Paulo ho pere no sɛ, sɛ ebetumi a obedu Yerusalem akodi Pentekoste Afahyɛ no wɔ hɔ no nti, ɔyɛɛ n’adwene sɛ ɔrennyina Efeso sɛnea ɛbɛyɛ a ɔrenkyɛ wɔ Asia. 17 Paulo soma fii Mileto kɔɔ Efeso kɔka kyerɛɛ asafo mpanyimfo no se wonhyia no.\n18 Wɔbae no, ɔka kyerɛɛ wɔn se, “Efi da a edi kan a mebaa Asia no, munim ɔkwan a mefaa so ne mo tenae. 19 Ɛwom sɛ ɛnam Yudafo no pɔwbɔ so ma mihuu amane bebree de, nanso mede ahobrɛase ne nisu yɛɛ m’adwuma sɛ Awurade somfo. 20 Munim sɛ bere a na merekyerɛkyerɛ mo wɔ guam ne afi mu no, mamfa biribiara a ɛho bɛba mo mfaso no anhintaw mo. 21 Mebɔɔ Yudafo ne Amanamanmufo no kɔkɔ se wɔntwe wɔn ho mfi wɔn bɔne ho, mfa wɔn ho mma Onyankopɔn, na wonnye Yesu Kristo nni.\n22 “Afei esiane sɛ Honhom Kronkron ahyɛ me no nti, merekɔ Yerusalem a minnim asɛm a ɛbɛto me wɔ hɔ. 23 Nea minim ara ne sɛ, Honhom Kronkron abɔ me kɔkɔ se kurow biara a mɛkɔ mu no, wɔde me bɛto afiase na mahu amane. 24 Sɛnea ɛbɛyɛ a metumi madu botae a esi m’anim no ho na mawie dwuma a Awurade Yesu de maa me sɛ menka Onyankopɔn dom ho asɛmpa no nti, mammu me kra sɛ ade a ɛsom bo.\n25 “Minim sɛ mo a maka Onyankopɔn Ahenni no ho asɛm makyerɛ mo no mu biara renhu me bio. 26 Ɛno nti, ɛnnɛ, mereka makyerɛ mo se, sɛ ɛba sɛ mo mu bi yera a, na emfi me. 27 Efisɛ, mamfa Onyankopɔn asɛm no mu biara anhintaw mo.\n28 Monhwɛ mo ho so ne nguankuw a Honhom Kronkron de wɔn ahyɛ mo nsa sɛ ahwɛfo no yiye. Monhwɛ wɔn yiye, efisɛ, Onyankopɔn de ne Ba no mogya na agye wɔn. 29 Minim sɛ me kɔ akyi no, atoro akyerɛkyerɛfo a wɔn ho yɛ hu sɛ mpataku bewura mo mu abɛsɛe mo. 30 Bere bi bɛba a, mo mu binom bɛsɔre, nam atoro so atwe asuafo no mu bi adi wɔn akyi. 31 Ɛno nti, monna mo ho so! Monkae sɛ, mfirihyia abiɛsa a midii wɔ mo nkyɛn no, menam amanehunu ne yaw mu tuu mo fo awia ne anadwo.\n32 “Afei, mede mo hyɛ Onyankopɔn ne ne dom nsɛm a etumi hyɛ mo gyidi den na ɛma munya n’agyapade a wasiesie ama ahotefo no nsa.\n33 “M’ani ammere obi dwetɛ anaa sika anaa ntama. 34 Mo ara mudi adanse sɛ, me nsa ano adwuma so na menam mehwɛɛ me ho ne wɔn a wɔka me ho no. 35 Mede m’abrabɔ ayɛ nhwɛso akyerɛ mo sɛ, ɛsɛ sɛ yɛyere yɛn ho yɛ adwuma de boa ahiafo na yɛkae sɛ, Awurade Yesu ankasa kae se, ‘Ɔma mu wɔ nhyira sen ogye.’ “\n36 Paulo kasa wiei no ɔne wɔn nyinaa buu nkotodwe bɔɔ mpae. 37 Wɔn nyinaa sui, bam no, maa no nantewye. 38 Nea ɛyɛɛ wɔn awerɛhow koraa ne asɛm a ɔka kyerɛɛ wɔn se wɔrenhu no bio no. Afei wɔn nyinaa kogyaa no hyɛn no mu.\nNA-TWI : Asomafo 20


Mpɔtɛm 239 567 km²\nNnipa dodoɔ 31 072 940 ab. (2020)\nGhana anaa Gaana yɛ ɔman bi a ɛwɔ Abibiman atɔeɛ mantam hɔ. Aman a atwa ne ho ahyia no bi ne Côte d’Ivoire (ɛno wɔ atɔe fam), Burkina Faso (ɛno wɔ atifi fam), Togo (ɛno wɔ apue fam) ɛna Gulf of Guinea no wɔ anaafoɔ. Edin Ghana no kyerɛ “Ɔko mu Hene” na wɔnyaa saa din no fii tete Ghana Empire no mu.\nGold Coast nyaa ne faahodie wɔ afe apem aha-nkron aduonum nson (1957) mu fii wɔn sodifoɔ a na wɔne United Kingdom no. Ɛno ma Ghana bɛyɛɛ ɔman a edin nkan nyaa ne fahondie wɔ abibirim mantam ha.\nYɛ yi fii "https://tw.wikipedia.org/w/index.php?title=Gaana&oldid=123164"\nNsesae ba kratafa yi so da 8 Kotonimma 2022, mmere 09:54.


Sɛnea Wɔde Mfomso Firi | Mmoa a Wɔde Ma Abusua No\nKENKAN WƆ Afrikaans Albanian Amharic Arabic Armenian Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Croatian Czech Danish Dutch Efik English Estonian Ewe Finnish French Georgian German Greek Hebrew Hiligaynon Hindi Hungarian Igbo Iloko Indonesian Italian Japanese Kinyarwanda Kirghiz Kirundi Korean Lingala Lithuanian Macedonian Malagasy Maltese Myanmar Norwegian Polish Portuguese Romanian Russian Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Swahili Swedish Tagalog Thai Tigrinya Tsonga Tswana Turkish Twi Ukrainian Vietnamese Xhosa Zulu\nSɛ akasakasa si wo ne wo hokafo ntam a, wotaa kɔfa nsɛm a atwam ba, na wosan tĩ nsɛm dedaw mu. Dɛn na ɛma ɛba saa? Mo baanu nyinaa anaa mo mu biako nnim sɛnea wɔde mfomso firi.\nWubetumi asua. Nanso, nea edi kan no, susuw nea enti a ebetumi ayɛ den ama okunu anaa ɔyere sɛ ɔde ne hokafo mfomso befiri no no ho hwɛ.\nTumi. Okununom ne ɔyerenom bi mfa mfomso mfiri wɔn ahokafo na ama wɔatumi anya tumi bi wɔ wɔn so. Enti sɛ akasakasa bi sɔre a, wɔde asɛm a atwam no pa wɔn tiri ho de hyɛ wɔn aniwu.\nMenasepɔw. Egye bere tenten ansa na ɛyaw a obi di wɔ biribi ho no afi ne mu. Ɔhokafo bi betumi aka sɛ ‘Me de akyɛ wo,’ nanso na asɛm no da so ara hyɛ ne mu—a ebia adwene a ɛwɔ akyi ara ne sɛ onya no a, ɔno nso bɛyɛ no bi atua ka.\nHuammɔdi. Sɛ nnipa bi rekɔ aware a, wɔn adwene nyinaa ne sɛ asetena bɛyɛ ɔdɔ nko ara. Enti sɛ akasakasa bi sɔre a, ɛyɛ den ma wɔn sɛ wobegyaa nsɛm mu, mmom wɔkɔ so de wɔn adwene si nea anka wɔrehwɛ kwan no so. Akwanhwɛ a ɛrentumi mma mu betumi ama obi ahwehwɛ afoforo ho mfomso na ayɛ den ama no sɛ ɔde mfomso befiri.\nNtease a wonni. Awarefo pii mpɛ sɛ wɔde mfomso firi efisɛ wonhu nea sɛ wɔyɛ saa a, wobenya afi mu. Sɛ mfatoho no:\nSɛ mede firi a, ɔrenhu bɔne a wayɛ.\nSɛ mede firi a, ɛnde ɛsɛ sɛ mema me werɛ fi nea esii no.\nSɛ mede firi a, mereboa bɔne.\nNokwarem no, sɛ wode bɔne firi a, ɛnkyerɛ sɛ nea yɛaka ho asɛm yi mu biara yɛ nokware. Nanso ebetumi ayɛ den sɛ wode bɔne befiri—titiriw bere a nea ɔfom wo no yɛ wo kunu anaa wo yere.\nHu nea bɔne fafiri kyerɛ. Bible mu no, ɛtɔ da a wɔkyerɛ asɛmfua “fa firi” ase sɛ “gyae ma ɛnka.” Enti ɛnyɛ bere nyinaa na nea fafiri kyerɛ ne sɛ wobɛma wo werɛ afi nea asi anaasɛ wubegyigye bɔne so. Ɛtɔ da a, nea ɛkyerɛ ara ne sɛ wubegyae asɛm mu ma aka esiane w’ankasa yiyedi ne aware no nkɔso nti.\nSɛ woamfa bɔne amfiri a, hu nea ebetumi afi mu aba. Abenfo binom ka sɛ, sɛ wode obi ho asɛm hyɛ wo mu a, ebetumi ama woanya nyarewa ahorow te sɛ adwenemhaw ne mogya mmoroso—na mpo ebetumi asɛe w’aware. Ntease wom sɛ Bible ka sɛ: “Mo ne mo ho nni wɔ ayamye ne ayamhyehye so, na mumfi mo pɛ mu mfa bɔne mfirifiri mo ho.”—Efesofo 4:32.\nHu mfaso a ɛwɔ bɔne fafiri so. Sɛ mutumi de bɔne firi mo ho mo ho a, ɛboa ma munya mo ho adwempa sen sɛ mode mo ho mfomso “bɛhyɛ mo mu.” Ɛno boa ma musiw biribiara a ebetumi ama moanya mo ho menasepɔw no ano, na ɛma ɔdɔ sɔ.—Bible nnyinasosɛm: Kolosefo 3:13.\nNhwɛ nneɛma akɛse kwan. Sɛ wugye wo hokafo tom sɛnea ɔte biara a, ɛrenyɛ den sɛ wode ne mfomso befiri no. Nhoma bi a wɔato din Fighting for Your Marriage ka sɛ, “Sɛ wode w’adwene si nea wo nsa anka no so a, ɛrenyɛ den koraa sɛ wo werɛ befi nea wo nsa kae no nyinaa. Emu nea ɛwɔ he na wode w’adwene besi so afei?” Kae sɛ, obiara—a wo nso woka ho—nyɛ pɛ.—Bible nnyinasosɛm: Yakobo 3:2.\nDa ntease adi. Sɛ daakye wo bo fuw wo hokafo esiane biribi a ɔyɛe anaa asɛm bi a ɔkae a, bisa wo ho sɛ: ‘So ɛyɛ biribi a ɛsɛ sɛ mema ɛhaw me? So ehia sɛ mema ɔpa me kyɛw, anaa metumi agyae mu ma aka?’—Bible nnyinasosɛm: 1 Petro 4:8.\nSɛ ɛbɛyɛ yiye a, munsusuw asɛm no ho. Fa ntoboase kyerɛkyerɛ nea ɛmaa asɛm no yɛɛ wo yaw ne nea enti a wotee nka saa no mu. Ɛnsɛ sɛ wunya adwemmɔne anaa wokasa tia wo hokafo no, efisɛ ɛbɛma ɔde nsɛm ayiyi ne ho ano. Mmom, ma wo hokafo no nhu sɛnea ne nneyɛe no kaa wo.\n“Ɔdɔ kata bɔne pii so.”—1 Petro 4:8.\nBERE A ƐHO HIA SƐ WOPA KYƐW\nSɛ woafom wo hokafo wɔ ɔkwan bi so a, fi wo komam pa no kyɛw. Sɛ mpo ɛba sɛ wonte wo hokafo no ase a, wubetumi apa no kyɛw wɔ nea woyɛe a ama ɔredi yaw no ho. Sɛ woyere wo ho sɛ worenni mfomso koro no ara bio a, ɛbɛma wo hokafo no ahu sɛ kyɛwpa no fi komam.\nAyɔnkofa Asomdwoe Ne Anigye Nkɔmmɔbɔ Aware Ne Abusua\nText Baabi a wubetumi atwe nneɛma akenkan NYAN! September 2013 | Halloween Ho Nokwasɛm


1 Ahene 2 | Intanɛt So Bible| Wiase Foforɔ Nkyerɛaseɛ\nAhene Nhoma a Edi Kan 2:1-46\nDawid maa Solomon akwankyerɛ (1-9)\nDawid wui; Solomon bedii hene (10-12)\nAdoniya pɔw bɔne no de no kɔɔ owu mu (13-25)\nƆpam Abiatar; okum Yoab (26-35)\nOkum Simei (36-46)\n2 Bere a Dawid rebewu no, nsɛm a ɔka kyerɛɛ ne ba Solomon ni: 2 “Merebewu,* enti ma wo ho nyɛ den+ na yɛ w’ade sɛ ɔbarima.+ 3 Yɛ eyi fa di w’asɛde so wɔ Yehowa wo Nyankopɔn anim: Nantew n’akwan so na di n’ahyɛde, ne mmara nsɛm, n’atemmusɛm, ne ne nkaesɛm so sɛnea wɔakyerɛw wɔ Mose Mmara no mu no,+ sɛnea ɛbɛyɛ a biribiara a wobɛyɛ ne baabiara a wobɛkɔ no, ebesi wo yiye.* 4 Ɛno bɛma Yehowa adi ne bɔhyɛ so. Ɔka kyerɛɛ me sɛ, ‘Sɛ wo mma hwɛ wɔn akwan yiye na wɔde wɔn koma nyinaa ne wɔn kra* nyinaa som me nokware mu+ a, ɛnde daa w’aseni na ɔbɛtena Israel ahengua so.’+ 5 “Seruia ba Yoab nso, wo ara wunim nea ɔde yɛɛ me; wunim nea ɔde yɛɛ Israel asahene baanu, Ner ba Abner+ ne Yeter ba Amasa.+ Okum wɔn, na ɔkaa mogya gui+ asomdwoe bere mu te sɛ ɔko bere. Ɔde ɔko mogya kekaa n’abɔso ne ne nan ase mpaboa mu. 6 Fa wo nyansa yɛ adwuma, na mma ɔmmfa ne ti so dwen nnkɔ Ɔdamoa* mu asomdwoe mu.+ 7 “Gileadni Basilai+ mma no de, da ɔdɔ a enni huammɔ adi kyerɛ wɔn, na ma wonnidi wo pon so bi, efisɛ bere a miguan fii wo nua Absalom anim+ no, wɔbɛtaa m’akyi.+ 8 “Benyaminni Gera ba Simei a ofi Bahurim no te wo nkyɛn ha yi ara. Da a merekɔ Mahanaim+ no, ɔdomee me yayaayaw,+ nanso bere a obehyiaa me wɔ Yordan ho no, mekaa no ntam wɔ Yehowa din mu sɛ, ‘Merentwe sekan nkum wo.’+ 9 Mma ɔmmfa ne ho nnni.+ Woyɛ ɔbarima nyansafo, na wunim nea ɛsɛ sɛ wode yɛ no; mogya mu na ma ɔmfa ne ti so dwen nsian nkɔ Ɔdamoa* mu.”+ 10 Ɛnna Dawid ne n’agyanom kɔdae, na wosiee no wɔ Dawid Kurow+ mu. 11 Mfe* dodow a Dawid de dii Israel so hene no si mfe 40. Ɔtenaa Hebron+ dii ade mfe 7, na ɔtenaa Yerusalem nso dii ade mfe 33.+ 12 Ɛnna Solomon tenaa ne papa Dawid ahengua so, na nkakrankakra, n’ahenni no timii.+ 13 Akyiri yi, Hagit ba Adoniya baa Solomon maame Bat-Seba nkyɛn. Ɛnna maame no bisaa no sɛ: “Wobaa no asomdwoe mu anaa?” Na obuae sɛ: “Mebaa no asomdwoe mu.” 14 Afei ɔtoaa so sɛ: “Mede asɛm bi rebɛto w’anim.” Ɛnna maame no kae sɛ: “Kasa.” 15 Ɔno nso kae sɛ: “Wo ara wunim sɛ me na anka ɛsɛ sɛ midi ade, na me na na Israel nyinaa ani da so sɛ mɛyɛ ɔhene;+ nanso ahenni no fii me nsa kodii me nua no nsam, na Yehowa na ɔma ekodii ne nsam.+ 16 Seesei abisade baako pɛ na mede reto w’anim. Mmɔ m’asɛm no ngu.” Ɛnna maame no ka kyerɛɛ no sɛ: “Kasa.” 17 Afei ɔkae sɛ: “Mesrɛ wo, kɔka kyerɛ Ɔhene Solomon sɛ ɔmfa Sunemni Abisag+ mma me aware. Minim sɛ ɔremmɔ w’asɛm ngu.” 18 Ɛnna Bat-Seba kae sɛ: “Asɛmpa! Mɛkɔ na me ne ɔhene akɔkasa ama wo.” 19 Enti Bat-Seba kɔɔ Ɔhene Solomon nkyɛn sɛ ɔde Adoniya asɛm no rekɔto n’anim. Ntɛm ara na ɔhene sɔre kohyiaa no, na ɔhene bɔɔ ne mu ase maa no. Afei ɔkɔtenaa n’ahengua so, na ɔhene maa wɔde akongua besii hɔ maa ne maame, na ɔtenaa ne nifa so. 20 Ɛnna ne maame kae sɛ: “Abisade ketewa bi na mede rebɛto w’anim. Mmɔ m’asɛm no ngu.” Enti ɔhene ka kyerɛɛ no sɛ: “Me maame, kasa na meremmɔ w’asɛm ngu.” 21 Maame no kae sɛ: “Fa Sunemni Abisag ma wo nua Adoniya na ɔnware no.” 22 Ɛnna Ɔhene Solomon ka kyerɛɛ ne maame sɛ: “Adɛn nti na worebisa Sunemni Abisag ama Adoniya? Ɛnde bisa ahenni no ka ho ma no ɛ,+ efisɛ ɔyɛ me nua panyin,+ na ɔsɔfo Abiatar ne Seruia+ ba Yoab+ nso taa n’akyi.” 23 Ɛnna Ɔhene Solomon kaa Yehowa ntam sɛ: “Ade a Adoniya abisa yi, sɛ mamma wamfa ne nkwa* antwa so a, ɛnde Onyankopɔn ntua me ka na ɔnsan mfa bi nka ho. 24 Na sɛ́ Yehowa a wama m’ase atim+ na ɔde me atena me papa Dawid ahengua so, na wama manya ofi*+ sɛnea ɔhyɛɛ bɔ no te ase yi, ɛnnɛ Adoniya bewu.”+ 25 Ɛhɔ ara na Ɔhene Solomon somaa Yehoiada ba Benaia+ ma ɔkɔtow hyɛɛ Adoniya so kum no. 26 Ɔhene ka kyerɛɛ ɔsɔfo Abiatar+ sɛ: “Kɔ w’asaase so wɔ Anatot!+ Wofata owu, nanso ɛnnɛ merenkum wo, efisɛ wosoaa Awurade Tumfo Yehowa Adaka no wɔ me papa Dawid anim,+ na me papa amanehunu nyinaa mu no, wuhuu amane bi.”+ 27 Enti Solomon pam Abiatar na wanyɛ Yehowa sɔfo bio; ɛno maa Yehowa asɛm a ɔka tiaa Eli fi wɔ Silo+ no baa mu.+ 28 Bere a Yoab tee asɛm no, oguan kɔɔ Yehowa ntamadan+ no adiwo kosoo afɔremuka no mmɛn mu denneennen, efisɛ ɛwom sɛ Yoab ankɔ Absalom afã+ de, nanso okodii Adoniya akyi.+ 29 Ɛnna wɔbɛka kyerɛɛ Ɔhene Solomon sɛ: “Yoab aguan kɔ Yehowa ntamadan no adiwo, na ɔwɔ afɔremuka no ho.” Enti Solomon somaa Yehoiada ba Benaia, na ɔka kyerɛɛ no sɛ: “Kɔ, kɔtow hyɛ no so kum no!” 30 Ɛnna Benaia kɔɔ Yehowa ntamadan no adiwo hɔ kɔka kyerɛɛ no sɛ: “Nea ɔhene aka ni, ‘Fi adi’” Nanso obuae sɛ: “Daabi! Ɛha ara na mewu ada.” Ɛnna Benaia bɛbɔɔ ɔhene amanneɛ sɛ: “Nea Yoab aka ni, na mmuae a ɔde maa me ni.” 31 Ɛnna ɔhene ka kyerɛɛ no sɛ: “Nea ɔkae no, yɛ no saa ara; tow hyɛ no so kum no, na munsie no na munyi mogya a edi bem a Yoab hwie gui no mfi me so ne me papa fi so.+ 32 N’ankasa mogya na Yehowa de begu ne ti so, efisɛ ɔfaa me papa Dawid akyi de sekan kum mmarima baanu a wɔteɛ na woye sen no; okum Israel sahene+ Abner+ a ɔyɛ Ner ba no, ne Yuda sahene+ Amasa+ a ɔyɛ Yeter ba no. 33 Wɔn mogya bɛba Yoab ne n’asefo* ti so akosi daa;+ Dawid ne n’asefo* ne ne fi ne n’ahengua de, Yehowa bɛma wɔanya asomdwoe daa.” 34 Ɛnna Yehoiada ba Benaia foro kɔe, na ɔkɔtow hyɛɛ no so kum no, na wosiee no wɔ ne fi nkyɛn wɔ sare so. 35 Afei ɔhene de Yehoiada ba Benaia+ sii n’ananmu wɔ asraafo no so, na ɔsɔfo Sadok+ nso, ɔhene de no sii Abiatar ananmu. 36 Ɛnna ɔhene soma kɔfrɛɛ Simei+ bae, na ɔka kyerɛɛ no sɛ: “Si ofi wɔ Yerusalem na tena ha. Mfi ha nkɔ baabiara. 37 Da a wubepue akotwa Kidron Bon+ no, owu na wubewu. Wo mogya bɛba abegu w’ankasa wo ti so.” 38 Ɛnna Simei ka kyerɛɛ ɔhene sɛ: “Wonkaa bɔne. Sɛnea me wura ɔhene aka no, saa ara na w’akoa bɛyɛ.” Enti Simei tenaa Yerusalem kyɛe. 39 Nanso mfe abiɛsa akyi no, Simei nkoa baanu guan kɔɔ Maaka ba Akis+ a ɔyɛ Gat hene no nkyɛn. Ɛnna nkurɔfo bɛka kyerɛɛ Simei sɛ: “Hwɛ, wo nkoa no wɔ Gat.” 40 Ntɛm ara na Simei sɔre hyehyɛɛ n’afurum, na ɔkɔɔ Akis nkyɛn wɔ Gat kohuu ne nkoa no, na Simei de ne nkoa no fi Gat bae. 41 Ɛnna wɔkɔka kyerɛɛ Solomon sɛ: “Simei afi Yerusalem akɔ Gat aba.” 42 Ɛhɔ ara na ɔhene soma kɔfrɛɛ Simei, na ɔka kyerɛɛ no sɛ: “Mamma woanka Yehowa ntam, na mammɔ wo kɔkɔ sɛ, ‘Ɛda a wubefi ha akɔ baabi foforo biara no, owu na wubewu’? Na wo nso woanka ankyerɛ me sɛ, ‘Asɛm a woaka yi de, wonkaa bɔne; medi so’?+ 43 Adɛn nti na woanni Yehowa ntam ne mmara a mehyɛɛ wo no so?” 44 Ɛnna ɔhene ka kyerɛɛ Simei sɛ: “Adebɔne a woyɛɛ me papa Dawid no nyinaa, wo ara wunim wɔ wo koma mu,+ na Yehowa bɛdan wo bɔne no agu w’ankasa wo ti so.+ 45 Nanso Ɔhene Solomon de, wobehyira no,+ na Dawid ahengua nso betim wɔ Yehowa anim daa.” 46 Ɛnna ɔhene de ahyɛde maa Yehoiada ba Benaia ma ɔkɔtow hyɛɛ no so kum no.+ Na ahenni no timii wɔ Solomon nsam.+\n^ Anaa “wobɛyɛ w’ade nyansa mu.”\n1 Ahene 2


Ɔsomafo Petro, Yesu Kyidifo Nokwafo | Gyidi a Edi Mũ\nKENKAN WƆ Acholi Afrikaans Albanian American Sign Language Amharic Arabic Armenian Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Bengali Bicol Brazilian Sign Language Bulgarian Catalan Cebuano Chichewa Chilean Sign Language Chilean Sign Language Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Colombian Sign Language Croatian Czech Danish Dutch Efik English Estonian Ewe Faroese Fijian Finnish French Ga Georgian German Greek Greenlandic Guarani Gujarati Gun Haitian Creole Hausa Hebrew Herero Hiligaynon Hindi Hungarian Igbo Iloko Indonesian Isoko Italian Italian Sign Language Japanese Javanese Jula Kannada Karen (S'gaw) Kazakh Kikuyu Kiluba Kinyarwanda Kirghiz Kirundi Kisonge Kongo Korean Kwangali Kwanyama Lhukonzo Lingala Lithuanian Luganda Lunda Luo Macedonian Macua Malagasy Malayalam Maltese Marathi Mauritian Creole Maya Mexican Sign Language Mixe Mongolian Moore Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nias Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Peruvian Sign Language Polish Polish Sign Language Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian Serbian (Roman) Sesotho (Lesotho) Seychelles Creole Shona Silozi Sinhala Slovak Slovenian Spanish Spanish Sign Language Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Totonac Tshiluba Tshwa Tsonga Tswana Turkish Turkmen Twi Tzotzil Ukrainian Umbundu Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nTI ADUONU ABIEN\nOdii Nokware Wɔ Sɔhwɛ Ahorow Mu\n1, 2. Bere a na Yesu rekasa wɔ Kapernaum no, dɛn na ɛbɛyɛ sɛ na Petro rehwɛ kwan, nanso dɛn na esii?\nPETRO de ahoyeraw hwɛɛ nnipa a na wɔretie Yesu no anim dinn. Ná wɔwɔ hyiadan mu wɔ Kapernaum. Kurow yi mu na na Petro te; ɛhɔ na na ɔyɛ ne mpataayi adwuma no wɔ Galilea Po no atifi fam; ɛhɔ na na ne nnamfonom, n’abusuafo, ne wɔn a ɔne wɔn yɛ adwuma no pii te. Akyinnye biara nni ho sɛ, na Petro hwɛ kwan sɛ ne kuromfo no benya adwene a na ɔwɔ wɔ Yesu ho no bi, na wɔde anigye atie Onyankopɔn Ahenni ho asɛm a ɔkyerɛkyerɛfo kɛse a ɔsen biara no reka no. Nanso, amma saa.\n2 Ná nnipa pii ayi wɔn aso afi asɛm a wɔretie no so. Ná ebinom renwiinwii, na na wɔrekasa tia asɛm a Yesu reka no. Petro de, nea na ɛhaw no paa ne nea Yesu ankasa asuafo no bi yɛe no. Ná wɔn anim ayeyɛ bosabosaa a ɛkyerɛ sɛ na wɔn ani nnye nokware foforo a na Yesu akyerɛkyerɛ wɔn no ho bio. Afei de, na wɔn anim kyerɛ sɛ biribi haw wɔn, na mpo na wɔn bo afuw. Ebinom kae sɛ, asɛm a Yesu reka no ano yɛ den. Wosisii wɔn aso wɔ asɛm no ho na wofii hyiadan no mu, na wɔne Yesu annantew bio.—Monkenkan Yohane 6:60, 66.\n3. Dɛn na gyidi a na Petro wɔ no boaa no ma ɔyɛe mpɛn pii?\n3 Ná ɛyɛ bere a emu yɛ den ma Petro ne ne mfɛfo asomafo no. Petro ante asɛm a Yesu kae saa da no ase yiye. Sɛ na nkurɔfo no fa Yesu asɛm no sɛnea na waka no no ara a, ɛnde ɛda adi sɛ Petro huu nea enti a na ahyɛ wɔn abufuw no. Dɛn na na Petro bɛyɛ? Ná eyi nyɛ bere a edi kan a na ayɛ den ama no sɛ ɔbɛkɔ so abata ne Wura no ho; na saa ara nso na na ɛrenyɛ nea etwa to. Momma yɛnhwɛ sɛnea gyidi a na Petro wɔ no boaa no ma ɔkɔɔ so dii nokware ɛmfa ho sɛ ohyiaa nsɛnnennen a ɛte saa no.\nOdii Nokware Bere a Ebinom Anyɛ Saa\n4, 5. Nneɛma bɛn na na Yesu ayɛ a ɛmaa nkurɔfo ho dwiriw wɔn?\n4 Ná nsɛm a Yesu ka ne ne nneyɛe taa ma Petro ho dwiriw no. Ɛtɔ mmere bi a, na ɔkwan a ne Wura no fa so kasa na ɔyɛ n’ade no ma ne ho yɛ nkurɔfo nwonwa. Ná Yesu ama nnipa mpempem pii aduan anwonwakwan so ansa na ade rebɛkye ma wakasa wɔ asɔrefie hɔ. Ɛno nti, nkurɔfo no yɛe sɛ wɔde no besi wɔn so hene. Nanso, ɛyɛɛ nnipa pii nwonwa sɛ ɔtwee ne ho fii wɔn ho, na ɔka kyerɛɛ n’asuafo no sɛ wɔmforo ɔkorow no nhare nkɔ Kapernaum. Bere a asuafo no nam nsu no so anadwo no, Yesu maa wɔn ho dwiriw wɔn bio bere a wohui sɛ ɔrenantew Galilea Po a mframa bɔ denneennen wɔ so so no. Ɔnam eyi so maa Petro nyaa gyidi ho asuade titiriw bi.\n5 Eduu anɔpa no, ankyɛ na wohui sɛ saa nnipadɔm no atoa wɔn. Nanso, ɛda adi sɛ ɛnyɛ Yesu nkyerɛkyerɛ nti na wɔbaa hɔ, na mmom na wɔpɛ sɛ ɔma wɔn aduan pii anwonwakwan so. Eyi nti, Yesu kaa wɔn anim wɔ honam fam nneɛma nkutoo a na wɔn ani di akyi no ho. (Yoh. 6:25-27) Yesu toaa saa asɛm no so wɔ Kapernaum hyiadan mu, na ɛhɔ na ɔsan kyerɛkyerɛɛ nokwasɛm bi mu maa nkurɔfo no ho dwiriw wɔn.\n6. Mfatoho bɛn na Yesu mae, na wɔn a na wɔretie no no yɛɛ wɔn ade dɛn?\n6 Ná Yesu mpɛ sɛ nkurɔfo bebu no sɛ ɔyɛ obi a ɔma honam fam aduan kɛkɛ. Mmom no, na ɔpɛ sɛ wohu sɛ sɛ Onyankopɔn bɛma wɔn daa nkwa a, gye sɛ wonya ɔno mu gyidi. Enti ɔmaa wɔn mfatoho bi, na ɔde ne ho totoo mana, aduan a na ɛtɔ fi soro wɔ Mose bere so no ho. Bere a ebinom annye anni no, afei ɔmaa mfatoho bi a emu da hɔ fann de buee asɛm no ani so. Ɔkyerɛkyerɛɛ mu sɛ, ɛsɛ sɛ obi di ne honam na ɔnom ne mogya ansa na wanya nkwa. Saa asɛm yi na ɛmaa nkurɔfo no bo fuw kɛse no. Ebinom kae sɛ: “Asɛm yi ano yɛ den; hena na obetumi atie?” Yesu ankasa asuafo no pii nso ne no annantew bio. *—Yoh. 6:48-60, 66.\n7, 8. (a) Dɛn na na ɛrebɛba Yesu so a na Petro nnya ntee ase? (b) Mmuae bɛn na Petro de mae wɔ asɛm a Yesu bisaa asomafo no ho?\n7 Dɛn na na Petro bɛyɛ? Ɛbɛyɛ sɛ asɛm a Yesu kae no maa ɔno nso adwene tu frae. Ná onnya ntee ase sɛ ɛsɛ sɛ Yesu wu na ama Onyankopɔn apɛde ayɛ hɔ. So ɛyɛɛ Petro sɛ onnyae Yesu akyi di sɛnea na asuafo a wɔn adwene yɛ wɔn ntanta no ayɛ no? Dabi; su bi a na Petro wɔ no amma wanyɛ n’ade te sɛ saa nkurɔfo no. Ɛyɛ su bɛn?\n8 Yesu danee ne ho hwɛɛ n’asomafo no bisaa wɔn sɛ: “Mo nso mopɛ sɛ mokɔ anaa?” (Yoh. 6:67) Asomafo 12 no na obisaa wɔn saa asɛm no, nanso Petro na oyii ano. Mpɛn pii no, Petro na na odi kan yi nsɛm ano. Ɛbɛyɛ sɛ ɔno na na wanyin sen wɔn nyinaa. Sɛnea ɛte biara no, ɛda adi sɛ ɔno na na ɔtaa kasa wɔ asomafo no mu; mpɛn pii no, na Petro ntwentwɛn ne nan ase sɛ ɔbɛkyerɛ n’adwene. Saa bere yi de, asɛm a ɛyɛ dɛ a yɛn werɛ remfi da yi na na ɛwɔ n’adwenem: “Awurade, hena nkyɛn na yɛnkɔ? Wo na wowɔ daa nkwa nsɛm.”—Yoh. 6:68.\n9. Dɛn na Petro yɛe de dii Yesu nokware?\n9 So saa asɛm no nka wo koma? Ná Yesu mu gyidi a Petro anya no aboa no ma wanya su bi a ɛho hia paa; ɛno ne nokwaredi. Petro hui pefee sɛ na Yesu nkutoo ne Ogyefo a Yehowa de no ama, enti na Yesu nam ne nkyerɛkyerɛ a ɛfa Onyankopɔn Ahenni no ho so na ogye nkwa. Ná Petro nim sɛ sɛ na ɔnte nneɛma bi ase mpo a, baabi foforo biara nni hɔ a sɛ ɔkɔ a obenya Onyankopɔn anim dom ne daa nkwa.\nSɛ mpo yɛnte Yesu nkyerɛkyerɛ ase anaasɛ yɛn ani nnye ho a, ɛsɛ sɛ yɛkɔ so tie\n10. Dɛn na yɛn a yɛwɔ hɔ nnɛ betumi ayɛ ma yɛadi nokware sɛnea Petro yɛe no?\n10 So saa na wo nso wote nka? Awerɛhosɛm ne sɛ, nnipa pii a wɔwɔ wiase nnɛ no ka sɛ wɔdɔ Yesu, nanso wonni no nokware. Sɛ yebedi Kristo nokware paa a, ɛhwehwɛ sɛ yenya adwene a na Petro kura wɔ Yesu nkyerɛkyerɛ ho no bi. Ehia sɛ yesua te ase, na yɛde bɔ yɛn bra. Sɛ mpo ne nkyerɛkyerɛ no ma yɛn ho dwiriw yɛn esiane sɛ yɛnte ase anaa yɛn ani nnye ho nti a, ɛsɛ sɛ yetie. Sɛ yɛkɔ so di Yesu akyi nkutoo a ɛnna yebetumi anya anidaso sɛ yɛn nsa bɛka daa nkwa a ɔpɛ sɛ yenya no.—Monkenkan Dwom 97:10.\nBere a Wɔteɛɛ no So Mpo no, Ɔkɔɔ So Dii Nokware\n11. Ɛhe na Yesu ne n’akyidifo no kɔe? (Hwɛ ase hɔ asɛm no nso.)\n11 Nsɛm yi akyi bere tiaa bi no, Yesu ne n’asomafo no ne n’asuafo no bi twaa kwantenten de wɔn ani kyerɛɛ atifi fam. Ɛtɔ mmere bi na obi wɔ Galilea Po no so mpo a, na otumi hu Bepɔw Hermon a sukyerɛmma wɔ atifi a ɛwɔ Bɔhyɛ Asase no atifi fam tɔnn no. Ná Yesu ne n’asuafo no retu kwan akɔ nkuraa a ɛbɛn Kaesarea Filipi a ɛbɛn Bepɔw Hermon no. * Bere a wɔwɔ hɔ no, sɛ wɔto wɔn ani a na wohu Bɔhyɛ Asase no fã kɛse no ara sɛ ɛda anafo fam, na ɛhɔ na Yesu bisaa n’akyidifo no asɛntitiriw bi.\n12, 13. (a) Dɛn nti na na Yesu pɛ sɛ ohu adwene a na nnipakuw no kura wɔ no ho? (b) Ɔkwan bɛn so na mmuae a Petro de maa Yesu no ma yehu sɛ na ɔwɔ gyidi a edi mũ?\n12 Ná Yesu pɛ sɛ ohu n’asomafo no adwene, enti obisae sɛ: “Nnipakuw no se mene hena?” Yebetumi de yɛn adwene abu sɛnea na Petro rehwɛ Yesu anim ne sɛnea eyi ma ɔkaee ayamye ne nyansa pii a ne Wura no wɔ no. Ná Yesu pɛ sɛ ohu adwene a nkurɔfo no kura wɔ no ho. Yesu asuafo no maa no mmuae. Ná wɔn nso kura adwene a ɛnteɛ a na nnipa pii kura wɔ Yesu ho no bi. Nanso, Yesu amma no anso hɔ ara. Ná ɔpɛ sɛ ohu sɛ n’akyidifo a wɔbɛn no paa no nso kura adwene a ɛnteɛ no bi anaa? Enti obisae sɛ: “Mo nso muse meyɛ hena?”—Luka 9:18-20.\n13 Petro san yɛɛ ntɛm maa no mmuae. Ɔde akokoduru maa mmuae a emu da hɔ a ɛno ne nea na ɛwɔ nnipa pii a wɔwɔ hɔ no adwenem. Ɔkae sɛ: “Wone Kristo no, Onyankopɔn teasefo no Ba.” Yebetumi de yɛn adwene abu sɛnea Yesu de anigye kamfoo Petro de kyerɛe sɛ n’ani asɔ mmuae a wama no. Yesu maa Petro hui sɛ ɛnyɛ onipa, na mmom Yehowa Nyankopɔn na wama nokwasɛm titiriw yi ada adi ama nnipa a wɔwɔ gyidi a edi mũ no. Ná wɔama Petro ahu nokwasɛm atitiriw a na Yehowa nnya nnaa no adi no mu biako—onii a ɔne Mesia anaa Kristo a na wɔahyɛ no ho bɔ no!—Monkenkan Mateo 16:16, 17.\n14. Asɛyɛde atitiriw bɛn na Yesu de hyɛɛ Petro nsa?\n14 Saa Kristo yi ne onii a wɔ tete nkɔmhyɛ bi mu no, wɔkaa ne ho asɛm sɛ ɔbo a adansifo bɛpo no no. (Dw. 118:22; Luka 20:17) Bere a saa nkɔmhyɛ no wɔ Yesu adwenem no, ɔdaa no adi sɛ Yehowa bɛkyekyere asafo wɔ saa ɔbo no anaa ɔbotan a na Petro abehu sɛ ɔne Kristo no so. Afei, ɔde asɛyɛde atitiriw bi hyɛɛ Petro nsa wɔ saa asafo no mu. Yesu amma Petro dibea a nidi wom ansen asomafo a wɔaka no sɛnea ebinom adwene yɛ wɔn no, na mmom asɛyɛde pii na ɔde maa no. Ɔde “ahenni nsafe” hyɛɛ Petro nsa. (Mat. 16:19) Ná Petro benya hokwan abue Onyankopɔn Ahenni no pon ama nnipakuw abiɛsa ahyɛn mu—kuw a edi kan ne Yudafo, afei Samariafo, ɛnna kuw a etwa to no ne Amanaman mufo, anaa wɔn a wɔnyɛ Yudafo.\n15. Dɛn na ɛmaa Petro kaa Yesu anim, na asɛm pɔtee bɛn na ɔkae?\n15 Nanso, Yesu kae akyiri yi sɛ, wɔn a wɔde pii ahyɛ wɔn nsa no, wɔbɛhwehwɛ pii afi wɔn hɔ, na yehu saa nokwasɛm yi wɔ Petro asɛm no mu. (Luka 12:48) Yesu kɔɔ so daa nokwasɛm ahorow bi a ɛfa Mesia no ho adi—ebi ne amane a na n’ankasa rebehu ne wu a na obewu wɔ Yerusalem no. Saa asɛm no a Petro tee no anyɛ no dɛ. Enti, ɔde Yesu kɔɔ nkyɛn kɔkaa n’anim sɛ: “Awurade, ka asɛmpa ma wo ho; eyi remma wo so koraa.”—Mat. 16:21, 22.\n16. Ɔkwan bɛn so na Yesu teɛɛ Petro so, na afotu pa bɛn na ɛwɔ Yesu asɛm no mu a ebetumi aboa yɛn nyinaa?\n16 Akyinnye biara nni ho sɛ, adwempa na Petro de kaa saa asɛm no, enti ɛbɛyɛ sɛ mmuae a Yesu de maa no no maa ne ho dwiriw no. Ɔdanee n’akyi kyerɛɛ Petro, na ɔhwɛɛ asomafo a wɔaka a ɛbɛyɛ sɛ na wɔn nso ne Petro yɛ adwene no anim kae sɛ: “Fi me so, Satan! Woyɛ hintidua ma me, efisɛ wunnwen Onyankopɔn adwene, na mmom nnipa adwene.” (Mat. 16:23; Mar. 8:32, 33) Afotu pa bi wɔ asɛm a Yesu kae no mu a ɛbɛboa yɛn nyinaa. Ɛnyɛ den koraa sɛ yɛbɛma nnipa nsusuwii ho ahia yɛn kɛse asen Onyankopɔn de. Sɛ yɛyɛ saa na sɛ mpo yɛpɛ sɛ yɛboa obi a, anhwɛ a yɛrenhu sɛ yɛrehyɛ no nkuran ma wayɛ Satan apɛde mmom asen Onyankopɔn apɛde. Nanso, Petro yɛɛ n’ade dɛn?\n17. Dɛn na na Yesu rekyerɛ bere a ɔka kyerɛɛ Petro sɛ, “Fi me so, Satan” no?\n17 Ɛbɛyɛ sɛ Petro hui sɛ ɛnyɛ nea na Yesu repɛ akyerɛ ne sɛ ɔyɛ ɔbɔnefo te sɛ Satan Ɔbonsam ankasa. Ná Yesu apo Satan. (Mat. 4:10) Yesu ampo Petro a na wahu nneɛma pa pii wɔ ne ho no, na mmom nsusuwii bɔne a na ɔsomafo no wɔ wɔ asɛm yi ho no na ɔteɛɛ no. Ná ɛnsɛ sɛ Petro yɛ hintidua ma ne Wura no, na mmom na ɛsɛ sɛ ogyina n’akyi sɛ ne boafo.\nSɛ yɛbrɛ yɛn ho ase gye nteɛso tom na yesua biribi fi mu nkutoo a na yɛbɛkɔ so abɛn Yesu Kristo ne n’Agya, Yehowa Nyankopɔn kɛse\n18. Dɛn na Petro yɛe de kyerɛe sɛ ɔyɛ ɔnokwafo, na yɛbɛyɛ dɛn atumi asuasua no?\n18 So Petro ne ne wura no yiyii nsɛm ano, ne bo fuwii, anaasɛ ɔkaa n’anim sii so? Dabi; mmom no ofi ahobrɛase mu gyee nteɛso no toom. Ɔnam nea ɔyɛe yi so daa no adi bio sɛ ɔyɛ ɔnokwafo. Wɔn a wodi Kristo akyi nyinaa, ɛtɔ mmere bi a ebehia sɛ wɔteɛ wɔn so. Sɛ yɛbrɛ yɛn ho ase gye nteɛso tom na yesua biribi fi mu nkutoo a, ɛnna yɛbɛkɔ so abɛn Yesu Kristo ne n’Agya, Yehowa Nyankopɔn kɛse.—Monkenkan Mmebusɛm 4:13.\nBere mpo a wɔkaa Petro anim no, ɔkɔɔ so dii nokware\nWohyiraa no Wɔ Ne Nokwaredi Ho\n19. Asɛm a ɛyɛ nwonwa bɛn na Yesu kae, na dɛn na ɛbɛyɛ sɛ ɛbaa Petro adwenem?\n19 Ankyɛ na Yesu san kaa asɛm foforo bi a ɛyɛ nwonwa. Ɔkae sɛ: “Nokwarem mise mo sɛ, wɔn a wogyina ha yi mu bi wɔ hɔ a wɔrenka owu nhwɛ da kosi sɛ wobehu sɛ onipa Ba no reba n’ahenni mu.” (Mat. 16:28) Akyinnye biara nni ho sɛ, saa asɛm no maa Petro dwinnwen nneɛma pii ho. Dɛn na ɛbɛyɛ sɛ na Yesu repɛ akyerɛ? Ebia Petro adwene yɛɛ no sɛ, nteɛso a emu yɛ den a na wɔde ama no no nti ɔrennya hokwan ahorow soronko biara.\n20, 21. (a) Ka anisoade a Petro hui no ho asɛm. (b) Ɔkwan bɛn so na nkɔmmɔ a nnipa a na wɔwɔ anisoadehu no mu no bɔe no boaa Petro ma ɔsesaa ne nsusuwii?\n20 Nanso, bɛyɛ dapɛn biako akyi no, Yesu faa Yakobo, Yohane, ne Petro kaa ne ho kɔɔ “bepɔw tenten bi”—ebia Bepɔw Hermon a na enni akyiri no—so. Ɛbɛyɛ sɛ na ade asa, efisɛ na mmarima baasa no ani kum paa. Nanso, bere a Yesu rebɔ mpae no, biribi sii ma wɔn ani so tetee wɔn.—Mat. 17:1; Luka 9:28, 29, 32.\n21 Yesu fii ase sakrae wɔ wɔn anim. N’anim fii ase hyerɛnee, na ɛkɔɔ so hyerɛnee araa kosii sɛ ano yɛɛ den te sɛ owia. N’atade nso yɛɛ fitaa hyɛnn. Afei, nnipa baanu bɛkaa Yesu ho, obiako yɛ Mose, ɛnna nea ɔka ho no nso yɛ Elia. Wɔne no bɔɔ nkɔmmɔ faa “ne kɔ a na etwa sɛ ɛba mu wɔ Yerusalem” no ho—ɛda adi sɛ na ɛfa ne wu ne ne wusɔre no ho. Hwɛ sɛnea Petro behui pefee sɛ odii mfomso sɛ ɔkae sɛ ɛnsɛ sɛ Yesu hu amane a ɛte saa na owu!—Luka 9:30, 31.\n22, 23. (a) Dɛn na Petro yɛe a ɛkyerɛ sɛ na ɔwɔ ayamye, na ɔde ahokeka na ɛyɛ ade? (b) Nhyira foforo bɛn na Petro, Yakobo, ne Yohane nyae saa anadwo no?\n22 Petro tee nka sɛ ɛsɛ sɛ ɔde n’ano to nkɔmmɔbɔ a na ɛrekɔ so wɔ anisoadehu nwonwaso no mu mu, na sɛ ɛbɛyɛ yiye a, wama nkɔmmɔ a wɔrebɔ no ayɛ tenten. Ɛbɛyɛɛ te sɛ nea Mose ne Elia regyaw Yesu hɔ akɔ no. Enti Petro kae sɛ: “Ɔkyerɛkyerɛfo, eye sɛ yɛwɔ ha, enti ma yensi ntamadan abiɛsa, wo de biako, Mose de biako, Elia nso de biako.” Nokwarem no, na Yehowa asomfo baanu a wɔwɔ anisoade a wohui no mu no awuwu dedaadaw a na wonhia ntamadan. Ná Petro nnim nea ɔreka ankasa. Nanso, so ayamye a Petro daa no adi ne ahokeka a ɔde yɛɛ ade no mma w’ani nnye no ho?—Luka 9:33.\nPetro, Yakobo, ne Yohane nyaa nhyira bere a wonyaa anisoadehu a ɛhyɛ gyidi den no\n23 Petro, Yakobo, ne Yohane san nyaa nhyira foforo saa anadwo no. Omununkum bi bae bɛkataa wɔn so wɔ bepɔw no so. Wɔtee ɛnne bi wɔ omununkum no mu—ná ɛyɛ Yehowa Nyankopɔn nne! Ɔkae sɛ: “Oyi ne me Ba, nea wɔapaw no no. Muntie no.” Anisoadehu no akyi no, ɛkaa wɔne Yesu nkutoo wɔ bepɔw no so.—Luka 9:34-36.\n24. (a) Ɔkwan bɛn so na ahosakra a Petro hui no boaa no? (b) Ɔkwan bɛn so na ahosakra no betumi aboa yɛn nnɛ?\n24 Saa ahosakra a wohui no yɛ akyɛde a ɛsom bo paa ma Petro ne yɛn nyinaa! Mfe bi akyi no, Petro kyerɛw hokwan a onyae saa anadwo no sɛ ohuu Yesu wɔ n’anuonyam mu sɛ ɔsoro Hene ne sɛnea ɔde ‘n’ani ankasa huu n’anuonyam’ no ho asɛm. Saa anisoadehu no maa nkɔmhyɛ pii a ɛwɔ Onyankopɔn Asɛm mu no baa mu, na ɛhyɛɛ Petro gyidi den sɛnea ɛbɛyɛ a obetumi agyina sɔhwɛ pii a na ɛda n’anim no ano. (Monkenkan 2 Petro 1:16-19.) Yɛn nso, sɛ yɛyɛ yɛn ade te sɛ Petro na yɛkɔ so bata Owura a Yehowa apaw no sɛ ɔnhwɛ yɛn so no ho, yesuasua no, yegye nteɛso ne animka a ɔde ma yɛn tom, na yɛbrɛ yɛn ho ase di n’akyi daa a, n’ahosakra no betumi ahyɛ yɛn gyidi den.\n^ nky. 6 Sɛ yɛde nea nnipadɔm a na wɔwɔ hyiadan no mu no yɛe wɔ asɛm a Yesu kae yi ho toto nea na wɔayɛ wɔ ɛda a na atwam bere a wɔde anigye kae sɛ Yesu yɛ Onyankopɔn diyifo no ho a, yetumi hu sɛ na wɔnyɛ anokwafo.—Yoh. 6:14.\n^ nky. 11 Yesu ne n’akyidifo no twaa kwan kilomita 50 fi Galilea Po a ɛwɔ fam sen po bɛyɛ mita 210 no ho kɔɔ baabi a ɛhɔ wɔ soro sen po bɛyɛ mita 350 no. Wɔkɔfaa mmeae a na ɛhɔ yɛ fɛ yiye.\nƆkwan bɛn so na gyidi a na Petro wɔ no boaa no ma ɔkɔɔ so dii Yesu akyi bere a nnipa pii ankɔ so ne no annantew bio no?\nƆkwan bɛn so na gyidi a na Petro wɔ ne ne nokwaredi boaa no ma ogyee nteɛso toom?\nƆkwan bɛn so na ahosakra no hyɛɛ Petro gyidi den?\nAkwan foforo bɛn na wopɛ sɛ wofa so suasua Petro gyidi no?\nPetro Dii Nokware Wɔ Sɔhwɛ Ahorow Mu


Matthieu 16 BDS - Mateo 16 NA-TWI | Biblica América Latina\nMatthieu 16 BDS - Mateo 16 NA-TWI\n1Da koro bi, Farisifo ne Sadukifo baa Yesu nkyɛn bɛsɔɔ no hwɛe, wɔ ɔfrɛ a ɔfrɛ ne ho se Onyankopɔn Ba no ho. Wɔka kyerɛɛ no se, ɔnyɛ nsɛnkyerɛnne bi a efi soro nkyerɛ wɔn.\n2 Yesu buaa wɔn se, “Munim wim nsakrae ho nkyerɛase. Sɛ owia rekɔtɔ, na wim yɛ kɔkɔɔ a, moka se, ɔkyena wim bɛtew. 3 Sɛ edu anɔpa na wim yɛ kɔkɔɔ a, moka se, wim rentew da mu no nyinaa. Nanso, muntumi nkyerɛ mmere mu nsɛnkyerɛnne no ase. 4 Saa ɔman nnebɔneyɛfo a wonnye hwee nni yi hwehwɛ sɛ wobehu ɔsoro nsɛnkyerɛnne bi, nanso wɔrenhu nsɛkyerɛnne foforo biara ka anwonwade a woyi kyerɛɛ Yona no ho.” Yesu kaa saa wiei no, ogyaw wɔn hɔ kɔe.\n5 Asuafo no twa kɔɔ asuogya nohɔ no, wɔkaee sɛ anka ɛsɛ sɛ wɔfa aduan.\n6 Yesu ka kyerɛɛ wɔn se, “Monhwɛ mo ho so yiye wɔ Farisifo ne Sadukifo nyaatwom a ɛte sɛ mmɔkaw no ho.”\n7 Asuafo no susuwii sɛ gyama wonkita aduan biara no nti na Yesu kaa saa.\n8 Yesu huu nea wodwinnwen no, ɔka kyerɛɛ wɔn se, “Mo a mo gyidi sua. Adɛn na ɛhaw mo sɛ moamfa aduan? 9 Enti morente ase da? Mo werɛ afi abodoo anum a mibubuu mu maa nnipa mpemnum ne ase mporoporowa nkɛntɛmma a ɛkae no? 10 Mo werɛ asan afi abodoo ason a mede maa nnipa mpemnan ne nea ɛkae no? 11 Adɛn nti na mudwen sɛ aduan ho asɛm na mereka akyerɛ mo? Meresan aka bio se, ‘Monhwɛ mo ho so yiye wɔ Farisifo ne Sadukifo mmɔkaw ho!”\n12 Afei asuafo no tee nea ɔkae no ase sɛ, Farisifo ne Sadukifo mmɔkaw ho asɛm a ɔreka akyerɛ wɔn no yɛ Farisifo ne Sadukifo nkyerɛkyerɛ bɔne bi no ho asɛm na ɔreka.\n13 Bere a Yesu baa Kaesarea Filipi fam no, obisaa n’asuafo no se, “Nnipa ka se, Onipa Ba no ne hena?”\n14 Wobuaa no se, “Ebinom se, wone Yohane Osuboni. Ebinom nso se, Elia. Afoforo nso se, wone Yeremia anaa adiyifo no mu baako.”\n15 Afei Yesu bisaa wɔn se, “Na mo nso, muse mene hena?”\n16 Simon Petro buaa no se, “Wone Kristo no, Onyankopɔn Teasefo no Ba no!”\n17 Yesu ka kyerɛɛ no se, “Onyankopɔn ahyira wo, Yona ba Simon. Efisɛ, ɛnyɛ onipa na oyii eyi kyerɛɛ wo na mmom, m’agya a ɔwɔ soro no. 18 Wone Petro, Ɔbotan, na ɔbotan yi so na mede m’asafo besi, na tumi a ɛwɔ ɔbonsam gyam no rentumi mmubu no da. 19 Mede ɔsoro ahenni no nsafe bɛma wo, na ɔpon biara a wobɛto mu asase so no, wɔbɛto mu wɔ soro! Na ɔpon biara a wubebue wɔ asase so no, wobebue wɔ soro!”\n20 Afei, Yesu bɔɔ n’asuafo no ano sɛ wɔnnka nnkyerɛ obiara sɛ ɔno ne Agyenkwa no.\n21 Efi saa bere no, Yesu fitii ase kaa ɔkɔ a ɔbɛkɔ Yerusalem, ne amane a ɛbɛto no wɔ hɔ wɔ Yudafo mpanyin, asɔfo mpanyin ne mmara no akyerɛkyerɛfo no nsam, na wɔakum no, na nnansa so no, wanyan no ho asɛm pefee kyerɛɛ n’asuafo no.\n22 Petro frɛɛ Yesu kɔɔ nkyɛn na ɔkaa n’anim se, “Adɛn nti na woka asɛm a ɛte saa? Onyame mpa ngu! Nea woreka yi remma wo so da!”\n23 Yesu danee ne ho kaa Petro anim se, “Ɔbonsam, fi me so! Woyɛ me hintidua kɛse. Wudwen nnipa adwene na ɛnyɛ Onyankopɔn de.”\n24 Yesu ka kyerɛɛ n’asuafo no se, “Sɛ obi pɛ sɛ odi m’akyi a, ɔmpa ne ho akyi, na ɔmma n’asennua so, na onni m’akyi. 25 Na obiara a ɔpɛ sɛ ogye ne kra nkwa no, ebefi ne nsa, na obiara a me nti ne kra befi ne nsa no, ne nsa bɛsan aka. 26 Na sɛ onipa nya wiase yi mu nneɛma nyinaa na ɔhwere ne kra a, mfaso bɛn na obenya? Dɛn na onipa betumi de asi ne kra ananmu? 27 Na me, Onipa Ba no, mɛba wɔ m’agya anuonyam mu a m’abɔfo ka me ho na mabebu obiara nneyɛe ho atɛn. 28 Mo a mugyina ha yi mu binom wɔ hɔ a wɔbɛtena ase ahu me sɛ mereba anuonyam mu.”\nNA-TWI : Mateo 16


“Adɛn Nti na Onyankopɔn Bɔɔ Nnipa?” Bible Maa Menyaa Me Nsɛmmisa Ho Mmuaeɛ | Bible Tumi Sesa Nnipa\nKENKAN WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bashkir Bengali Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Cinyanja Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Gujarati Gun Haitian Creole Hausa Hebrew Hiligaynon Hindi Hungarian Igbo Iloko Indonesian Isoko Italian Japanese Kannada Kazakh Kikamba Kikaonde Kikongo Kikuyu Kimbundu Kinyarwanda Kirghiz Kirundi Kongo Korean Latvian Lingala Lithuanian Luganda Luo Luvale Macedonian Malagasy Malayalam Marathi Maya Myanmar Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Rarotongan Romanian Russian Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tajiki Tamil Tatar Telugu Thai Tigrinya Tiv Tok Pisin Totonac Tshiluba Tsonga Tswana Turkish Tuvaluan Twi Tzotzil Ukrainian Umbundu Vietnamese Xhosa Yoruba Zapotec (Isthmus) Zulu\nBible Maa Menyaa Me Nsɛmmisa Ho Mmuaeɛ\nMayli Gündel anom asɛm\nAFE A WƆWOO NO: 1987\nƆMAN A ƆFIRI MU: AZERBAIJAN\nTEBEA A NA ƆWOM: NÁ NE PAPA YƐ KRAMONI, ƐNNA NE MAAME YƐ YUDANI\nWɔwoo me Azerbaijan kuro bi a wɔfrɛ no Baku. M’awofoɔ woo mmienu; me na meyɛ kaakyire. Ná me papa yɛ Kramoni, ɛnna me maame nso yɛ Yudani. Ná m’awofoɔ dɔ wɔn ho paa, na na ɔsom a obiara wom nha ne yɔnko. Sɛ Ramadan duru na me papa reyɛ kyiriwia a, na me maame yɛ nneɛma bi de boa no; ná ɔtumi di n’akyi ma yɛn nyinaa kɔfrɛ Nyame. Sɛ ɛduru berɛ a me maame nso redi Twam a, na me papa ma no kwan ma ɔkɔ hyiadan mu kɔsom. Ná yɛwɔ Koran, Torah, ne Bible wɔ yɛn fie.\nMebuu me ho sɛ meyɛ Kramoni. Ná megye di sɛ Onyankopɔn wɔ hɔ, nanso na nneɛma bi kyere m’adwene. Ebi ne sɛ, ‘Adɛn nti na Onyankopɔn bɔɔ nnipa? Adɛn nti na ɛsɛ sɛ onipa ba wiase bɛbrɛ, na owu nso a, wɔyɛ no ayayadeɛ wɔ Ɔbonsam gya mu?’ Afei nso, nkurɔfoɔ ka sɛ nea ɛbɛsi biara yɛ Onyankopɔn akwan, enti mebisaa me ho sɛ, ‘Enti Onyankopɔn na ɔma nnipa hu amane anaa? Na sɛ nnipa hu amane a, ɛma n’ani gye?’\nBerɛ a medii mfie 12 no, mehyɛɛ aseɛ yɛɛ namaz. Namaz yɛ Nkramofoɔ mpaeɛ a wɔbɔ no mprɛ nnum da biara. Saa berɛ no ara mu na me papa de me ne me nuabaa panin kɔtoo Yudafoɔ sukuu bi mu. Nneɛma a wɔkyerɛɛ yɛn wɔ sukuu no mu bi ne Hebri kasa ne Torah. Da biara, ansa na yɛbɛfiri sukuu adesua ase no, na wɔkyerɛkyerɛ yɛn Yudafoɔ amammerɛ. Enti anɔpa biara, na meyɛ namaz wɔ fie, na meduru sukuu mu nso a, na me ne wɔn abɔ Yudafoɔ mpaeɛ.\nMereka yi nyinaa na m’ani abere rehwehwɛ me nsɛmmisa no ho mmuaeɛ. Rabifoɔ a wɔwɔ yɛn sukuu mu no, na metaa bisa wɔn sɛ: “Adɛn nti na Onyankopɔn bɔɔ nnipa? Me papa yɛ Kramoni, na ɔno nso Onyankopɔn bu no sɛn? Ɔyɛ onipa pa, ɛnneɛ adɛn nti na wɔbu no sɛ ne ho nte? Adɛn nti na Onyankopɔn bɔɔ no?” Menyaa mmuaeɛ kakra, nanso na ɛntɔ asom.\nAfe 2002 mu no, me gyidie wɔ Onyankopɔn mu tu yeraeɛ koraa. Ɛne sɛ, yɛtu kɔɔ Germany; yɛkɔduruu hɔ no, nnawɔtwe pɛpɛɛpɛ na me papa dwodwoeɛ (stroke), na afei ɔkɔɔ kooma. Mede mfie bebree bɔɔ mpaeɛ maa m’abusuafoɔ sɛnea ɛbɛyɛ a wɔbɛnya apɔmuden na asi wɔn yiye. Ná mewɔ gyidie sɛ adeɛ nyinaa so Tumfoɔ no nko ara na ɔwɔ owuo ne nkwa so tumi, enti da biara da na mebɔ mpaeɛ sɛ ɔmmoa me papa na wanwu. Ná menim sɛ, ‘Abɔfra a meresrɛ Onyankopɔn adeɛ deɛ, ɛnyɛ no den sɛ ɔbɛyɛ m’abisadeɛ ama me.’ Ná mewɔ gyidie paa sɛ ɔbɛtie me sufrɛ. Nanso me papa wuiɛ.\nƐyɛɛ me ya paa sɛ Onyankopɔn antie me mpaebɔ, na m’adwene tu fraeɛ. Ɛyɛɛ me sɛ ‘ebia sɛnea mebɔ mpaeɛ no, ɛnyɛ ne kwan so anaa ɛbɛtumi aba sɛ Onyankopɔn nni hɔ.’ M’abam buiɛ enti megyaee namaz mpaeɛ no koraa. Ɔsom ahodoɔ a aka no nso, emu biara nni hɔ a na m’ani gye ho, enti nea mekaeɛ ne sɛ Onyankopɔn nni hɔ.\nBosome nsia akyi no, Yehowa Adansefoɔ baa me fie. Ná me ne me nuabaa no ani nnye Kristosom ho, enti yɛyɛɛ adwene sɛ yɛbɛfa nyansakwan bi so ama wɔahu sɛ nea wɔreka no nyɛ nokorɛ. Yɛbisaa wɔn sɛ: “Adɛn nti na Kristofoɔ som Yesu, krɔɔs, Maria, ne ahoni ahodoɔ a Mmara Nsɛm Du no kasa tia?” Adansefoɔ no kenkanee twerɛ nsɛm ahodoɔ kyerɛɛ yɛn, na ɛma yɛbɛhuu sɛ ɛnsɛ sɛ nokorɛ Kristofoɔ som ohoni biara. Afei nso, yɛbɛhuu sɛ Onyankopɔn nko ara na ɛsɛ sɛ yɛbɔ no mpaeɛ. Asɛm no maa me ho dwirii me.\nEnti yɛsan bisaa wɔn sɛ: “Baasakorɔ nso ɛ?” Sɛ Yesu yɛ Onyankopɔn a, ɛnneɛ ɛyɛɛ dɛn na ɔtumi bɛtenaa asase so maa nnipa kum no?” Ɛno nso, wɔde Bible kyerɛɛ mu sɛ, Yesu nyɛ Onyankopɔn na ɔne Onyankopɔn nyɛ pɛ nso. Adansefoɔ no kyerɛɛ sɛ, ɛno nti wɔnnye Baasakorɔ nni. Ɛyɛɛ me nwanwa yie, enti mebisaa me ho sɛ, ‘Kristofoɔ bɛn ni?’\nNe nyinaa akyi no, na mepɛ sɛ mehu nea enti a nnipa wu ne nea enti a Onyankopɔn ma kwan ma nnipa hu amane. Adansefoɔ no de nwoma bi kyerɛɛ me, na na m’asɛmmisa no ho mmuaeɛ wom. Nwoma no ne Nimdeɛ a Ɛde Kɔ Daa Nkwa Mu. * Ɛhɔ ara na wɔne me yɛɛ nhyehyɛe sɛ wɔne me bɛsua Bible.\nBerɛ biara a wɔne me bɛsua adeɛ no, na menya me nsɛmmisa ho mmuaeɛ a ɛtɔ asom firi Bible mu. Mebɛhuu sɛ Onyankopɔn din de Yehowa. (Dwom 83:18) Ne su titire ne ɔdɔ; ɔnyɛ pɛsɛmenkomenya. (1 Yohane 4:8) Ná ɔpɛ sɛ nnipa nso ba wiase bɛtena nkwa mu, ɛno nti na ɔbɔɔ wɔn no. Mesan huu sɛ ɛwom sɛ Onyankopɔn ama kwan ma atɛnkyea ɛrekɔ so deɛ, nanso n’ani nnye ho, enti ɔbɛtu aseɛ nnansa yi ara. Mebɛhuu nso sɛ bɔne a Adam ne Hawa yɛeɛ adi nnipa nya paa. (Romafoɔ 5:12) Ɔhaw a akɔfa aba no bi ne sɛ yɛhwere yɛn adɔfoɔ wɔ owuo mu te sɛ nea m’ahwere me papa no. Nanso, Onyankopɔn de wiase foforɔ bi reba; ɛhɔ deɛ ɔhaw biara nni hɔ. Wɔn a wɔawuwu no nso bɛsan aba nkwa mu bio.—Asomafoɔ Nnwuma 24:15.\nBible maa menyaa me nsɛmmisa ho mmuaeɛ. Mesan bɛnyaa Onyankopɔn mu gyidie. Nkakrankakra, mebɛhuu Yehowa Adansefoɔ yie, na mehuu nso sɛ wɔwɔ wiase baabiara. Ɔdɔ ne baakoyɛ a ɛwɔ wɔn ntam no yɛɛ me fɛ paa. (Yohane 13:34, 35) Nneɛma a mesua faa Yehowa ho no maa meyɛɛ m’adwene sɛ mɛsom no, enti mesii gyinaeɛ sɛ mɛyɛ Yehowa Danseni. Ne saa nti January 8, 2005 mu no, mebɔɔ asu.\nBible mu nsɛm mu da hɔ na nteaseɛ wom, enti asesa m’asetena ama ayɛ papa. Onyankopɔn Asɛm mu nokorɛ a m’abɛhu no ama me koma atɔ me yam. Ɛbɔ a Onyankopɔn ahyɛ wɔ n’Asɛm mu sɛ ɔbɛnyane awufoɔ no nti, mewɔ anidasoɔ sɛ mɛsan ahu me papa bio. Ɛno ama manya awerɛkyekyerɛ ne anigyeɛ kɛse.—Yohane 5:28, 29.\nMe ne Jonathan, ɔbarima a osuro Onyankopɔn de anigyeɛ atena sɛ awarefoɔ mfie nsia ni. Yɛn mmienu nyinaa abɛhu sɛ nokwasɛm a ɛfa Onyankopɔn ho no mu da hɔ, na nteaseɛ wom. Ɛyɛ agyapadeɛ a ɛso bi nni. Ɛno nti yɛn ani gye ho sɛ yɛbɛka yɛn gyidie ne anidasoɔ a yɛanya no ho asɛm akyerɛ nkurɔfoɔ. Seesei deɛ, m’abɛhu sɛ Yehowa Adansefoɔ nyɛ nnipa bi kɛkɛ, na mmom wɔyɛ nokorɛ Kristofoɔ ankasa.\n^ nky. 15 Yehowa Adansefoɔ na wɔtintimiiɛ nanso seesei deɛ wɔagyae tintim.\nWɔde Bible Yii Me Nsɛmmisa Nyinaa Ano!


Ná Timoteo Pɛ sɛ Ɔboa Nkurɔfo | Momfa Nkyerɛkyerɛ Mo Mma\nAhintasɛm Bi a Yɛn Ani Gye Ho sɛ Yebehu\nRahab Nyaa Yehowa Mu Gyidi\nƆmaa Ne Papa ne Yehowa Ani Gyei\nSo Ɛyɛ a Wote Nka sɛ Aka Wo Nko Ara Ma Ehu Ka Wo?\nYosia Nyaa Nnamfo Pa\nYeremia Annyae Yehowa Ho Asɛm Ka\nYesu Yɛɛ Osetie Bere Nyinaa\nWɔkyerɛw Yesu Ho Nsɛm\nNá Paulo Wɔfase no Wɔ Akokoduru\nNá Timoteo Pɛ sɛ Ɔboa Nkurɔfo\nAhenni a Ebedi Asase Nyinaa So\nKENKAN WƆ Abkhaz Abui Acholi Afrikaans Ahanta Ajië Albanian Altai Alur Amharic Arabic Armenian Assamese Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Bengali Betsimisaraka (Southern) Bicol Bislama Bissau Guinean Creole Boulou Bulgarian Bété Cakchiquel (Western) Cambodian Catalan Cebuano Chavacano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chokwe Chol Chuabo Cibemba Cinamwanga Cinyanja Croatian Czech Dangme Danish Dayak Ngaju Digor Douala Drehu Dusun Dutch Edo Efik Emberá (Catío) English Esan Estonian Ewe Faroese Fijian Finnish Fon Frafra French Ga Galician Garifuna Georgian German Gitonga Greek Greenlandic Guarani Guarani (Bolivia) Guerze Gujarati Gun Guna Haitian Creole Hausa Hebrew Herero Hiligaynon Hindi Hiri Motu Hmong (White) Huastec (San Luis Potosi) Hungarian Iban Ibanag Ibinda Icelandic Igbo Iloko Indonesian Irish Isoko Italian Japanese Javanese Kabyle Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kongo Korean Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lamba Latvian Lenje Lhukonzo Lingala Lithuanian Lomwe Low German Luganda Lugbara Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mandjak Maninkakan (Eastern) Mapudungun Marathi Marshallese Mauritian Creole Maya Mazahua Mazatec (Huautla) Mende Mixe Mixtec (Guerrero) Mixtec (Huajuapan) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nengone Nepali Ngabere Nias Nicobarese Nigerian Pidgin Niuean Norwegian Nyungwe Nzema Ossetian Otetela Otomi (Mezquital Valley) Pangasinan Papiamento (Aruba) Papiamento (Curaçao) Pemon Pennsylvania German Piaroa Pidgin (Cameroon) Polish Portuguese Pular Punjabi Punjabi (Shahmukhi) Páez Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Rapa Nui Rarotongan Romanian Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Runyankore Russian Rutoro Samoan Sangir Sango Saramaccan Sarnami Sena Sepedi Serbian Serbian (Roman) Sesotho (Lesotho) Seychelles Creole Shona Sidama Silozi Sinhala Slovak Slovenian Soli Solomon Islands Pidgin Somali Spanish Sranantongo Sunda Susu Swahili Swati Swedish Tagalog Tahitian Tajiki Tamil Tandroy Tankarana Tarahumara (Central) Tarascan Tatar Telugu Tetun Dili Thai Tiv Tlapanec Toba Tojolabal Tok Pisin Tongan Toraja Totonac Tshiluba Tshwa Tsonga Tswana Turkish Turkmen Turkmen (Cyrillic) Tuvaluan Tuvinian Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Valencian Venda Vezo Vietnamese Wallisian Waray-Waray Wayuunaiki Welsh Wichi Wolaita Xhosa Xârâcùù Yoruba Zapotec (Isthmus) Zapotec (Lachiguiri) Zulu\nTimoteo yɛ aberante a na n’ani gye ho sɛ ɔbɛboa nkurɔfo. Otuu kwan kɔɔ nkurow pii mu kɔboaa afoforo. Eyi maa n’ani gyei paa wɔ n’asetena mu. So wopɛ sɛ wote ne ho asɛm?—\nTimoteo maame ne ne nanabea kyerɛkyerɛɛ no Yehowa ho ade\nTimoteo nyinii wɔ kurow bi a wɔfrɛ no Listra mu. Bere a ɔyɛ abofra no, ne nanabea Lois ne ne maame Eunike fii ase kyerɛkyerɛɛ no Yehowa ho ade. Bere a Timoteo nyinii no, na ɔpɛ sɛ ɔboa afoforo ma wosua Yehowa ho ade.\nBere a na Timoteo da so ara yɛ aberante no, Paulo ka kyerɛɛ no sɛ ɔnka ne ho ma wɔnkɔka asɛm no wɔ nkurow foforo mu. Timoteo kae sɛ: ‘Yoo, mɛkɔ!’ Ntɛm ara na ɔne no kɔe kɔboaa afoforo.\nTimoteo ne Paulo tuu kwan kɔɔ Makedonia kurow bi a wɔfrɛ no Tesalonika mu. Sɛ na wobetumi akɔ hɔ a, na ɛsɛ sɛ wɔnantew twa kwantenten, na wɔsan tena hyɛmma mu. Bere a woduu hɔ no, wɔboaa nnipa pii ma wosuaa Yehowa ho ade. Nanso, nnipa binom bo fuw wɔn, na na wɔpɛ sɛ wopira wɔn. Enti, Paulo ne Timoteo fii hɔ kɔkaa asɛm no wɔ baabi foforo.\nTimoteo ani gyei wɔ n’asetena mu\nAsram bi akyi no, Paulo ka kyerɛɛ Timoteo sɛ ɔnsan nkɔ Tesalonika nkɔhwɛ sɛnea anuanom ho te. Ná ehia sɛ onya akokoduru paa ansa na watumi asan akɔ kurow a emu yɛ hu saa no mu! Nanso, Timoteo kɔe, efisɛ na odwen anuanom a wɔwɔ hɔ no ho. Bere a ofii hɔ bae no, ɔbɛkaa asɛm a ɛyɛ anigye kyerɛɛ Paulo. Ná anuanom a wɔwɔ Tesalonika no ho ye paa!\nTimoteo ne Paulo boom yɛɛ adwuma mfe pii. Bere bi, Paulo kyerɛwee sɛ, Timoteo paa ne onipa a obetumi asoma no ma wakɔboa asafo ahorow no. Ná Timoteo dɔ Yehowa, na na ɔdɔ nnipa nso.\nSo wodɔ nnipa, na wopɛ sɛ woboa wɔn ma wosua Yehowa ho ade?— Sɛ woyɛ saa a, w’ani betumi agye paa wɔ w’asetena mu te sɛ Timoteo!\nKENKAN FI WO BIBLE MU\nAsomafo Nnwuma 16:1-5; 17:1-10\n1 Tesalonikafo 3:2-7\nKurow bɛn mu na Timoteo nyinii?\nSo na Timoteo pɛ sɛ ɔne Paulo tu kwan? Dɛn ntia?\nDɛn nti na Timoteo san kɔɔ Tesalonika?\nDɛn na woyɛ a, ɛbɛma w’ani agye wɔ w’asetena mu te sɛ Timoteo?


Mɛyɛ Dɛn Na Manyɛ Kɛse Pii? | Mmabun\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Brazilian Sign Language Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Cibemba Croatian Czech Danish Dutch Efik English Estonian Ewe Fijian Finnish French Georgian German Greek Haitian Creole Hausa Hebrew Hiligaynon Hungarian Iban Icelandic Igbo Iloko Indonesian Italian Japanese Kinyarwanda Kirghiz Kirundi Korean Latvian Lithuanian Macedonian Malagasy Malay Malayalam Maltese Moore Myanmar Norwegian Nzema Ossetian Polish Portuguese Romanian Russian Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Spanish Sign Language Swahili Swedish Tagalog Tamil Tatar Telugu Thai Tsonga Tswana Turkish Turkmen Twi Ukrainian Umbundu Vietnamese Xhosa Yoruba Zulu\nAudio Baabi a wubetumi atwe nneɛma abɔ atie Mɛyɛ Dɛn Na Manyɛ Kɛse Pii?\nBible hyɛ yɛn nkuran sɛ ‘ yɛnkari pɛ wɔ yɛn nneyɛe mu. ’ (1 Timoteo 3:2) Sɛnea woyɛ w’ade wɔ aduan ho nso ka ho. Adɛn nti na wonsɔ nea edidi so yi nhwɛ?\nƐyɛ a tie wo yafunu. Julia yɛ ababaa a wadi mfe 19. Ɔka sɛ, “ kan no na mekari aduan a midi, sɛnea ɛbɛyɛ a minni mmoro so, nanso seesei de sɛ meredidi na mete nka sɛ mamee pɛ, na magyae di. ”\nNni aduan a ɛbɛhaw w’akwahosan. Peter yɛ aberante a wadi mfe 21. Ɔka sɛ, “ bere a migyaee nsa dɔkɔdɔkɔ nom bosome baako pɛ no, me so tew kilogram nnum! ”\nSɛ wunnidi yiye a, yɛ nsakrae. Erin yɛ aberante a wadi mfe 19 na ɔka sɛ, “ mefa aduan na meredi a, mebɔ mmɔden sɛ merensan nkɔfa bi nka ho. ”\nNea Ɛbɛma Woanya Nkɔso: Ɔkɔm de wo a didi! Sɛ woanyɛ saa na woma ɔkɔm de wo pii a, wode ɔkɔm anibere bedidi aboro so.\nNokwasɛm ne sɛ, nnipa binom a wɔka sɛ wɔpɛ sɛ wɔn so tew no nnim sɛnea nipadua a ɛyɛ fɛ te. Ebia sɛnea wɔn nipadua te no, mfomso biara nni ho. Nanso sɛ ehia sɛ wo so tew nso ɛ? Hwɛ nea ɛboaa ababaa bi a ne din de Catherine.\nƆka sɛ, “bere a minnya nnii mfe aduonu mpo no, na me sõ pa ara, nanso na mempɛ no saa. Ná m’ani nnye sɛnea na mete no ho koraa!\n“Ɛwom ara a, midi nnuan pɔtee bi sɛnea ɛbɛyɛ a me so bɛtew, nanso meyɛ ara a na masan abesi me dedaw mu. Enti bere a midii mfe 15 no, mekaa sɛ ehia pa ara sɛ meyɛ nsakrae. Ná mepɛ sɛ mefa ɔkwampa so ma me so tew sɛnea ɛbɛyɛ a me nkwa nna nyinaa merensan nkɔ me dedaw mu.\n“Enti metɔɔ nhoma bi a ɛka aduan ne apɔwmuteɛteɛ ho asɛm. Mede nea mekenkanee no yɛɛ adwuma wɔ m’asetenam. Enti meka kyerɛɛ me ho sɛ, nea mede asi m’ani so no, sɛ biribi bɛbom mpo a, meremma m’aba mu mmu.\n“Dɛn na afi mu aba? Akɔ yiye pa ara! Bɛyɛ afe baako ntam no, me so atew bɛyɛ kilogram 27, na akɔ so saa ara mfe mmienu ni. Manso ho dae da!\n“Misusuw sɛ, nea ɛma mitumi yɛɛ wei ne sɛ, mantew aduan a midi so kɛkɛ, mmom meyɛɛ nsakrae wɔ m’asetenam.”—Catherine, madi mfe 18.\nApɔwmuden—Adwene Ne Nipadua Mu Asomdwoe Ne Anigye Mmabun Bisa Sɛ Mmabun


KENKAN WƆ Abbey Afrikaans Ahanta Aja Albanian Altai Alur American Sign Language Amharic Angolan Sign Language Arabic Arabic (Morocco) Argentinean Sign Language Armenian Armenian (West) Assamese Attié Aukan Australian Sign Language Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Bengali Betsimisaraka (Southern) Bicol Bislama Bissau Guinean Creole Bolivian Sign Language Boulou Brazilian Sign Language British Sign Language Bulgarian Bulgarian Sign Language Bété Cambodian Carib Catalan Cebuano Changana (Mozambique) Changana (Zimbabwe) Chavacano Chichewa Chilean Sign Language Chin (Hakha) Chin (Tiddim) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombian Sign Language Comorian (Ngazidja) Costa Rican Sign Language Croatian Croatian Sign Language Cuban Sign Language Czech Czech Sign Language Damara Dangme Danish Digor Douala Drehu Dusun Dutch Dutch Sign Language Ecuadorian Sign Language Edo Efik Emberá (Catío) English Esan Estonian Ewe Fang Fante Faroese Fijian Filipino Sign Language Finnish Finnish Sign Language Fon Frafra French French Sign Language Ga Galician Garifuna Georgian German German Sign Language Ghanaian Sign Language Ghomálá’ Gitonga Gokana Greek Greek Sign Language Greenlandic Guadeloupean Creole Guarani Guarani (Bolivia) Guatemalan Sign Language Guerze Guianese Creole Gujarati Gun Guna Guéré Haitian Creole Hausa Havu Hebrew Herero Hiligaynon Hindi Hiri Motu Hmong (White) Honduras Sign Language Huastec (San Luis Potosi) Huave Huichol Hungarian Hungarian Sign Language Hunsrik Iban Ibanag Ibinda Icelandic Igbo Iloko Indian Sign Language Indonesian Indonesian Sign Language Irish Isoko Italian Italian Sign Language Itawit Japanese Japanese Sign Language Javanese Jula Kabiye Kabuverdianu Kabyle Kachin Kannada Karen (S'gaw) Kazakh Kazakh (Arabic) Kekchi Khana Khasi Kikaonde Kikongo Kikongo ya Leta Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kituba Kongo Korean Korean Sign Language Kpelle Krio Kurdish Kurmanji Kurdish Kurmanji (Caucasus) Kwangali Kwanyama Kyangonde Lahu Lambya Laotian Lari Latgalian Latvian Lenje Lhukonzo Lingala Lithuanian Lolo Lomwe Low German Luganda Lugbara Lunda Luo Luvale Macedonian Macua Madagascar Sign Language Makhuwa-Meetto Malagasy Malay Malayalam Malaysian Sign Language Maltese Mam Mambwe-Lungu Mangareva Maninkakan (Eastern) Mano Manyawa Mapudungun Marathi Mari Marquesian (Hiva Oa) Marquesian (Nuku Hiva) Marshallese Mauritian Creole Maya Mayo Mazahua Mazatec (Huautla) Mbukushu Mbunda Medumba Mende Meru Mingrelian Miskito Mixe (North Central) Mixtec (Guerrero) Mixtec (Huajuapan) Mizo Mongolian Moore Motu Mozambican Sign Language Myanmar Myanmar Sign Language Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nahuatl (Veracruz) Navajo Ndau Ndebele Ndebele (Zimbabwe) Ndonga Nepali Nepali Sign Language New Zealand Sign Language Ngabere Ngangela Ngiemboon Nias Nicaraguan Sign Language Nicobarese Nigerian Pidgin Niuean Norwegian Nsenga (Mozambique) Nsenga (Zambia) Nuer Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Palauan Panamanian Sign Language Pangasinan Papiamento (Aruba) Papiamento (Curaçao) Paraguayan Sign Language Pennsylvania German Persian Peruvian Sign Language Phimbi Pidgin (Cameroon) Pilagá Polish Pomeranian Ponapean Portuguese Portuguese (Portugal) Pular Punjabi Punjabi (Shahmukhi) Páez Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romanian Romanian Sign Language Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Russian Russian Sign Language Rutoro Rwandan Sign Language Réunion Creole Saint Lucian Creole Salvadoran Sign Language Samoan Sango Saramaccan Sarnami Sena Senoufo (Cebaara) Sepedi Serbian Serbian (Roman) Sesotho (Lesotho) Seychelles Creole Shona Shuar Sidama Silozi Sinhala Slovak Slovak Sign Language Slovenian Solomon Islands Pidgin Somali Spanish Spanish Sign Language Sranantongo Sunda Susu Swahili Swahili (Congo) Swati Swedish Swedish Sign Language Taabwa Tagalog Tahitian Taiwanese Sign Language Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Thai Thai (Northeastern) Thai Sign Language Tigrinya Tiv Tlapanec Toabaite Tojolabal Tok Pisin Tokelauan Tongan Totonac Tshwa Tsonga Tswana Turkish Turkmen Turkmen (Cyrillic) Tuvaluan Twi Tyrewuju Tzeltal Tzotzil Udmurt Uighur (Cyrillic) Ukrainian Urdu Urhobo Uruguayan Sign Language Uruund Uzbek Uzbek (Roman) Valencian Venda Venezuelan Sign Language Vezo Vietnamese Vietnamese Sign Language Wallisian Waray-Waray Wayuunaiki Welsh Wichi Wolaita Wolof Xavante Xhosa Yacouba Yapese Yemba Yoruba Zande Zapotec (Isthmus) Zapotec (Lachiguiri) Zimbabwe Sign Language Zulu\nAbraham ne Sara\nNnipa pii susuw sɛ, Yehowa Adansefo yɛ ɔsom foforo bi a aba din. Nanso, bɛboro mfe 2,700 a atwam ni na wɔfrɛɛ nokware Nyankopɔn koro no asomfo sɛ ‘n’adansefo.’ (Yesaia 43:10-12) Ansa na afe 1931 reba no, na wɔfrɛ yɛn Bible Asuafo. Dɛn nti na yɛfaa edin Yehowa Adansefo?\nEdin no ma wohu yɛn Nyankopɔn. Sɛnea tete nsaano nkyerɛwee ahorow kyerɛ no, Onyankopɔn din Yehowa no pue mpɛn mpempem pii wɔ Bible mu. Wɔ nkyerɛase ahorow pii mu no, wɔde abodin ahorow te sɛ Awurade anaa Onyankopɔn na asi saa din no ananmu. Nanso, na nokware Nyankopɔn no ada ne ho adi akyerɛ Mose sɛ ne din ne Yehowa. Ɔka kyerɛɛ Mose sɛ: “Eyi ne me din de kosi daa.” (Exodus 3:15) Ɔnam saa a ɔyɛe no so daa no adi sɛ ɔyɛ soronko wɔ atoro anyame nyinaa ho. Ɛyɛ yɛn anigye paa sɛ Onyankopɔn din kronkron no da yɛn so.\nƐma wohu adwuma a yɛyɛ. Nnipa a wɔtenaa ase tete no mu pii, a ɔtreneeni Habel na odi kan no, dii Yehowa mu gyidi a na wɔwɔ no ho adanse. Mfehaha pii a atwam no, Noa, Abraham, Sara, Mose, Dawid, ne afoforo bɛkaa “adansefo mununkum kɛse” yi ho. (Hebrifo 11:4–12:1) Sɛnea obi tumi kɔ asɛnnibea kodi adanse ma obi a ɔnyɛɛ bɔne biara no, yɛn nso yɛasi yɛn bo sɛ yɛbɛma nkurɔfo ahu yɛn Nyankopɔn no ho nokwasɛm.\nYɛresuasua Yesu. Bible frɛ Yesu sɛ “ɔdansefo nokwafo.” (Adiyisɛm 3:14) Yesu ankasa kae sɛ ‘wama wɔahu Onyankopɔn din,’ na wakɔ so adi Onyankopɔn ho ‘nokware no ho adanse.’ (Yohane 17:26; 18:37) Enti, ɛsɛ sɛ wɔn a wɔyɛ Kristo akyidifo ankasa no di Yehowa din ho adanse na wɔma nkurɔfo hu edin no. Eyi na Yehowa Adansefo rebɔ mmɔden sɛ wɔbɛyɛ.\nDɛn nti na Bible Asuafo no faa edin Yehowa Adansefo?\nEfi bere bɛn na Yehowa nyaa adansefo wɔ asase so?\nHena ne Yehowa Dansefo a ɔsen biara?\nSɛ wuhyia asafo a ɛwɔ wo mpɔtam hɔ mufo a, bɔ mmɔden sɛ wubehu wɔn yiye. Bisa wɔn mu bi sɛ: “Dɛn nti na wobɛyɛɛ Yehowa Dansefo?”


Galatifo 2 NA-TWI - Paulo ne asomafo a aka no - Mfe dunan - Bible Gateway\nGalatifo 1Galatifo 3\nGalatifo 2 Nkwa Asem (NA-TWI)\n2 Mfe dunan akyi, me ne Barnaba san kɔɔ Yerusalem. Mede Tito nso kaa me ho. 2 Mekɔe efisɛ, Onyankopɔn na ɔdaa no adi kyerɛɛ me sɛ menkɔ. Me ne mpanyimfo no yɛɛ nhyiam kokoam kyerɛkyerɛɛ asɛmpa a meka mekyerɛɛ Amanamanmufo no mu kyerɛɛ wɔn. Na mempɛ sɛ m’adwuma a mayɛ dedaw ne nea migu so reyɛ no yɛ ɔkwa. 3 Ɛwom sɛ me hokafo Tito yɛ Helani de, nanso wɔanhyɛ no sɛ ontwa twetia, 4 na mmom, nnipa bi a wɔboapa yɛɛ wɔn ho sɛ anuanom no bi a wɔde wɔn ho abɔ kuw no pɛe sɛ wotwa no twetia. Saa nnipa yi baa yɛn mu sɛ akwansrafo bɛhwɛɛ ahofadi a yɛnam yɛn a yɛne Kristo ayɛ baako so anya no, na wɔnam so adan yɛn nkoa no. 5 Sɛnea ɛbɛyɛ a Asɛmpa no bɛtena mo nkyɛn nti, yɛamma wɔn kwan koraa.


Kwata - Wikipedia\n'Kwata, a wͻsan frε no Hansen yare'HD, yε yare a emu yε den a mmoawa Mycobacterium leprae ne Mycobacterium lepromatosis de ba. Mfiase no, yare yi nna ne ho adi na ebetumi ayε saa mfe anum kosi aduonu. Yare yi nsεnkyerεnne no bi ne ntini a εsoasoa wͻ akwaa ahorow a εne adwene yε adwuma a adwene no ne akyi dompe nka ho, beae a mframa fa wura nipaduam san fi mu, honam no ani, ne ani. Nea etumi fi mu ba ne εyaw a obi nte a εma ͻhwere akwaa ahorow esiane pira a εtoatoaso anaa ekuru a wonhu. Mmerεwyε ne ani a enhu ade yiye nso betumi aba.\nKwata trεw wͻ nipa mu. Wogye di sε eyi si denam εwaw anaa obi a ͻwͻ yare yi hwenem nsu a εka afoforo. Mpεn pii no, kwata taa yε wͻn a ehia wͻn na wogye di sε εtrεw denam obi hwenem nsu so. Nea εne nipa pii gyidi bͻ abira no, εnyε nea etumi trεw ntεmntεm. Yare ahorow abien no gyina mmoawa ahorow a εwͻ nipadua no mu: paucibacillary ne multibacillary. Nea εma nsonsonoe ba abien no ntam ne kͻla papa, honam ani mmeaemmeae bi a awu, a paucibacillary yε anum anaa nea ennu saa na multibacillary yε nea εboro anum. Wͻyε emu nhwehwεmu denam mmoawa a wotumi de acid de hu wͻn wͻ honam no mu nhwehwεmu a wͻyε anaa DNA no a wohu denam nhwehwεmu a εno ara toatoa so so.\nWotumi sa kwata denam ayaresa a wͻde nnuru ahorow di dwuma so (MDT). Wͻsa paucibacillary kwata denam aduru a wͻfrε no dapsonenerifampicin a wͻde di dwuma asram asia. Wͻsa multibacillary kwata denam rifampicin, dapsone, ne clofazimineasram dumien. Ayaresa ahorow yi kͻso a wontua hwee wͻ asoεe a εne Wiase Akwanhosan Ahyehyεde. Wotumi de nnuru a ekum mmoawa binom nso di dwuma. Wiase nyinaa wͻ afe 2012 mu no, nipa a wonyaa kwata a emu yε den dodow bεyε mpem ͻha aduowͻtwe akrͻn, na eyi aba fam fi mfe 1980 mu a na εyε ͻpepem ahanum ne mpem ahanu. Nipa afoforo a wonyaa bi yε mpem ahanu aduasa. Nipa afoforo a wonya no fi aman dunsia mu, a emu bεboro fa fi India. Wͻ mfe aduonu a atwam no, nipa a wonyaa bi ͻpepem dunsia wͻ wiase nyinaa na woasa wͻn yare. Afe biara no, bεyε nipa ahanu na wonya bi wͻ United States.\nKwata ahaw adesamma mfe mpempem pii ni. Yare no nyaa ne din fii Latin kasamu asεmfua lepra, a εkyerε 'honam a ewu', bere a "Hansen yare" no fi oduruyεfo Gerhard Armauer Hansen. Nipa a wͻanya bi a wͻde wͻn to wͻn ho da so kͻ so wͻ mmeae te sε IndiaChina ne Afrika. Nanso, wͻagyae nhyehyεe yi esiane sε wͻahu sε kwata nyε nea εtrεw ntεmntεm. Akwatafo a wobu wͻn animtiaa yε nea abata kwata ho wͻ abakͻsεm mu, na eyi kͻ so ara ma εyε den sε obi a wanya bi bεka ho asεm na wanya ayaresa ntεm. Ebinom te nka sε asεmfua kwatani/kwatafo mfata, na wͻbεpε kasasin "nipa a kwata ahaw wͻn" mmom. Wiase Da a wͻde kae Kwata yε nea wͻhyεε ase afe 1954 mu de atwe adwene aba wͻn a kwata ahaw wͻn no so.\nRetrieved from "https://ak.wikipedia.org/w/index.php?title=Kwata&oldid=28429"\nLast edited on 10 Ɔbenem 2022, at 18:34\nThis page was last edited on 10 Ɔbenem 2022, at 18:34.


Nnwom 128 AKCB - Mateusza 128 SZ-PL\n1Nhyira ne wɔn a wosuro Awurade,\nna wɔnantew nʼakwan so.\n2Wubedi wʼadwuma so aba;\nnhyira ne yiyedi bɛyɛ wo de.\n3Wo yere bɛyɛ sɛ bobe a ɛsow aba\nwɔ wo fi;\nna wo mmabarima ayɛ sɛ ngodua a afifi\natwa wo pon ho ahyia.\n4Yiw, sɛɛ ne nea wobehyira\nonipa a osuro Awurade no.\n5Awurade nhyira wo mfi Sion\nna ɔmma wunhu Yerusalem yiyeyɛ;\n6Ɔmma wo ntena ase nhu wo mma mma.\nAKCB : Nnwom 128


Yehowa yɛ Ateasefo Nyankopɔn | Bɛn Onyankopɔn\nKENKAN WƆ Afrikaans Albanian Amharic Arabic Armenian Azerbaijani Bicol Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kikuyu Kiluba Kinyarwanda Kirghiz Korean Kwangali Lingala Lithuanian Malagasy Myanmar Ngabere Norwegian Nzema Oromo Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swedish Tagalog Tahitian Telugu Thai Tigrinya Tsonga Tswana Turkish Twi Ukrainian Vietnamese Wayuunaiki Xhosa Yoruba Zulu\n‘Ɔyɛ Ateasefo Nyankopɔn’\nOwu ho yɛ den sen Onyankopɔn anaa? Ɛnte saa koraa! Ɛbɛyɛ dɛn na owu anaa “ɔtamfo” foforo bi ho ayɛ den asen “ade nyinaa so Tumfoɔ Nyankopɔn”? (1 Korintofo 15:26; Exodus 6:3) Onyankopɔn betumi de owusɔre adi owu so nkonim, na wahyɛ bɔ sɛ ɔbɛyɛ saa wɔ wiase foforo no mu. * Yɛbɛyɛ dɛn agye adi sɛ saa bɔhyɛ no bɛba mu? Onyankopɔn ankasa Ba Yesu ka ho biribi kyerɛ yɛn. Sɛnea ɔkaa asɛm no ka koma, na ɛma yenya anidaso sɛ ɛbɛba mu.—Kenkan Mateo 22:31, 32.\nNá Sadukifo nnye owusɔre nni, na bere bi a Yesu ne wɔn rekasa no, ɔkae sɛ: “Ɛdefa owusɔre ho no, monkenkanee nea Onyankopɔn ka kyerɛɛ mo no sɛ, ‘Mene Abraham Nyankopɔn ne Isak Nyankopɔn ne Yakob Nyankopɔn’? Ɔnyɛ awufo Nyankopɔn na mmom ateasefo de.” Nea na Yesu reka ho asɛm wɔ ha no, ɛyɛ nkɔmmɔ bi a ɛkɔɔ so wɔ Onyankopɔn ne Mose ntam bɛyɛ afe 1514 A.Y.B. wɔ nkyɛkyerɛ bi a na ɛrehyew ho. (Exodus 3:1-6) Yehowa asɛm a ɔka kyerɛɛ Mose sɛ, “Mene . . . Abraham Nyankopɔn, Isak Nyankopɔn, ne Yakob Nyankopɔn” no, Yesu kyerɛɛ mu sɛ ɛma yenya gyidi paa sɛ owusɔre no bɛba. Adɛn nti na ɛte saa?\nNea edi kan no, ma yensusuw asɛm no ho nkɔ akyiri kakra. Bere a Yehowa ne Mose rekasa no, na tete agyanom Abraham, Isak ne Yakob awuwu dedaadaw. Ná Abraham awu ama mfe 329 atwam, na Isak awu ama mfe 224 atwam, na Yakob nso awu ama mfe 197 atwam. Nanso Yehowa anka sɛ “na meyɛ” wɔn Nyankopɔn na mmom ɔkae sɛ “mene” wɔn Nyankopɔn. Yehowa kaa tete agyanom baasa no ho asɛm te sɛ nea wɔte ase. Adɛn ntia?\nYesu kyerɛkyerɛɛ mu sɛ: “[Yehowa] nyɛ awufo Nyankopɔn na mmom ateasefo de.” Ma yensusuw saa asɛm no ho kakra. Sɛ owusɔre biara nni hɔ de a, anka Abraham, Isak, ne Yakob aka owu mu. Sɛ saa na ɛte a, ɛnde anka Yehowa yɛ afunu Nyankopɔn. Anka ɛno nso bɛkyerɛ sɛ owu ho yɛ den sen Yehowa, na ɛbɛkyerɛ sɛ onni ahoɔden biara a ɔde begye n’asomfo anokwafo afi owu nsam.\nƐnde Abraham, Isak, Yakob, ne Yehowa asomfo anokwafo a wɔawuwu nyinaa, dɛn na yebetumi aka afa wɔn ho? Yesu kaa asɛm a emu yɛ duru yi: “Wɔn nyinaa te ase ma no.” (Luka 20:38) Nea ɛwom ara ne sɛ, Yehowa tirim a wabɔ sɛ obenyan n’asomfo anokwafo a wɔawuwu no, ɛbɛba mu ɔkwan biara so, ɛno nti na ohu wɔn sɛ wɔte ase no. (Romafo 4:16, 17) Yehowa a ne werɛ ntumi mfi ade no bɛkae saa nnipa no nyinaa, na bere a wahyɛ no so a, obenyan wɔn aba nkwa mu.\nAhoɔden a Yehowa wɔ no, ɛboro owu de so koraa\nSɛ ɛba w’adwenem sɛ wobɛsan ahu wo dɔfo bi a wawu a, ɛmma w’ani nnye anaa? Kae sɛ ahoɔden a Yehowa wɔ no, ɛboro owu de so koraa. Ɛbɔ a Onyankopɔn ahyɛ sɛ obenyan awufo no, biribiara ntumi nsiw no kwan. Ɛnde sua owusɔre bɔhyɛ no ho ade pii na hu Onyankopɔn a ɔbɛma saa bɔhyɛ no aba mu no ho nsɛm pii. Sɛ woyɛ saa a, ɛbɛma woabɛn Yehowa, ‘ateasefo Nyankopɔn’ no.\nFebruary Bible Akenkan\n^ nky. 3 Onyankopɔn bɔhyɛ a ɛne sɛ nnipa benya owusɔre akɔ trenee wiase foforo mu no, wopɛ sɛ wuhu ɛho nsɛm pii a, hwɛ nhoma a wɔato din Dɛn na Bible Kyerɛkyerɛ Ankasa? no ti 7. Yehowa Adansefo na wotintimii.